Kako do uspešnih banja?\nM. K.\t 24. avgusta 2016. 18:08\nTe procene nisu zvanični podaci, ali nisu ni bez osnoca, imajući u vidu podatak da austrijske banje prave veću neto dobit nego celokupna privreda Srbije.\nSlovenija i Hrvatska su svoje banje “unapredile” u spa centre, i takođe obezbedile veći prihod nego ranije.\n“Banjski potencijali u Srbiji nisu dovoljno iskorišteni. Mi imamo 300 postelja u planu mreže koje skoro nikada nisu potpuno popunjeni. Popunjenost je oko 60 odsto, a slična je situacija i u drugim banjama, a ima i banja koje potpuno propadaju”, kaže za Tanjug direktorka Rusande Nada Naumović.\nOna je dodaje da je rešenje za banje, poput Rusande, javno -privatno partnerstvo, jer bi se ulaganjem privatnog kapitala unapredilo funkcionisanje zdravstvenog i preventivnog dela rehabilitacije, a privatni partneri dobili “finansijsku satisfakciju”.\n“Nama dolaze ljudi iz Slovenije da se leče našim lekovitim blatom – peloidom. Zato je važno da sačuvamo zdravstveni deo, ali nećemo se odreći ni velnes turizma”, naglašava Naumović.\nDragoljub Rajić iz Mreže za poslovnu podršku i nekadašnji član UO Fonda PIO naveo je kao primer austrijske banje koje prave veću neto dobit nego celokupna privreda Srbije.\nOn kaže da nije cilj da banje za “bud zašto” pređu u privatne ruke, pa da ih neko 20 ili 30 godina podiže i modernizuje, već da se uz strateške investotore u narednih nekoliko godina svaka banja podigne na nivo kao u Češkoj, Austriji, Slovačkoj.\nJedan od prioriteta nove vlade, kako je najavio premijer Aleksandar Vučić u ekspozeu, biće privatizacija banja ili javno privatno partnerstvo.\nPre toga, međutim, moraće da se obavi mnogo toga što nije na vreme rešeno, a pre svega vlasnički odnosi.\nNaime, PIO fond je pre nekoliko godina pokrenuo sudske postupke kako bi vratio 29 banja, pojedini postupci već su okončani i vlasništvo nad 15 banja pripalo je penzionom fondu, dok su u toku sporovi za još 12 lečilišta.\nU penzionom fondu naglašavaju da je njihovo “opredeljenje uvek bilo da upravljanje svojom imovinom usklade sa interesima države i državnom strategijom razvoja banjskog turizma, pripremajući se za sva moguća rešenja (privatizaciju, strateško partnerstvo, dokapitalizaciju, zajedničko ulaganje)”.\n“Oni koji nikada nisu ulagali u PIO Fond, niti učestvovali u stvaranju kapitalnih dobara, nemaju pravo da odlučuju i da rasprodaju imovinu koja nije njihova”, rekao je Tanjugu potpredsednik Udruženja sindikata Mihajlo Radović.\nSindikat, međutim, smeće s uma činjenicu koliko se novca za penzije obezbeđuje iz budžeta.\nU PIO fondu navode da je za isplatu penzija u 2012. godini učešće novca iz državnog budžeta iznosilo 48 odsto, a procenjuju da će u 2016. godini biti ispod 35 odsto, jer su povećane uplate doprinosa.


Od četvrtka normalan rad u Geodetskom zavodu : Nadlanu.com\nOd četvrtka normalan rad u Geodetskom zavodu\nBEOGRAD, 10. februara 2010. (Beta) - Štrajk zaposlenih u Republičkom geodetskom zavodu (RGZ) prekinut je u sredu, pošto je odlučeno da taj zavod bude izuzet iz odluke Vlade o smanjenju broja zaposlenih u administraciji, rekla je predstavnica jedinstvene organizacije sindikata RGZ-a Mirjana Jovanović.\nJovanović je rekla agenciji Beta da će naknadno biti određen broj zaposlenih koji će biti otpušteni. Ona je navela da su sporazum o tome potpisali predstavnici štrajkačkog odbora, sindikata RGZ-a, direktor RGZ-a i predstavnici Ministarstva životne sredine i prostornog planiranja.\nJovanovićeva je navela da će od četvrtka sve filijale RGZ-a početi da rade normalno. Zaposleni u RGZ počeli su štrajk 4. januara zbog odluke Vlade o otpuštanju 595 radnika u toj ustanovi, što bi bilo smanjenje broja zaposlenih za oko 25 odsto, a ne za 7,26 procenata, koliko iznosi planirana redukcija broja radnika u državnoj administraciji. Od 11. januara u svim filijalama RGZ-a, po nalogu direktora, sprovođen je minimum procesa rada.


BEZ OGRANIČENJA! USISAVAJTE I ČISTITE SVUDA* SAMO JEDNIM POTEZOM\nAir Force 560 Flex bežični usisivač donosi novu dimenziju usisavanja, svojim genijalnim fleksibilnim dizajnom, koji dopire do prašine i do 5 puta dalje ispod niskog nameštaja sa nenadmašnim performansama i okretnošću, za čišćenje bez napora! Uz pomoć izuzetne usisne snage koja dostiže i do 100 Air Watti, doživite čišćenje bez ograničenja, usisajte prašinu u svakom ćošku i učinite čišćenje u vašem domu brže nego ikad pre. Otkrijte potpuno nov način čišćenja zahvaljujući pametnom dizajnu Aqua dodatka: savršen za uštedu vremena za svakodnevno čišćenje bez nereda. Usisavajte i brišite u jednom potezu sa praktičnim dodatkom inovativnog, visokotehnološkog dizajna koji nudi kompletno rešenje za čišćenje. Kretanje napred i nazad je sada lakše - čak i u ćoškovima - sa preformansama dubinskog čišćenja dizajniranim za sređivanje većih nereda.\n*Aqua dodatak je namenjen čvrstim podovima\n2-u-1: pere i usisava podove\nČišćenje bez nereda sa Aqua dodatkom koj štedi vreme i omogućava vam da usisavate i brišete u jednom potezu, za istovremeno čišćenje uz maksimalnu praktičnost.\nIzvanredne performanse dopiranja do prašine\nFleksibilnost zajedno sa čistom usisnom snagom omogućava pokrivanje svakog centimetra vašeg doma, pružajući vrhunski pristup za sakupljanje prašine iz svih ćoškova i uskih otvora. Bez obzira koliko je prašina nisko ili teško dostupna, usisivač ide 5 puta dalje, ne ostavljajući nikakve šanse prašini, zahvaljujući neprikosnovenim performansama.\nVelika usisna snaga za izvanredne rezultate\n2 puta snažniji**, novi digitalni motor bez četkica stavlja izvanredne performanse na dohvat ruke, sa 100 Air Watti usisne snage i impresivnim sakupljanjem prašine na svim površinama.\n**na boost položaju u poređenju sa Rowenta Air Force 360 kategorijom\nPotpuna sposobnost čišćenja svih površina\nOtkrijte nov način usisavanja sa neverovatnom lakoćom zahvaljujući pametnom dizajnu i fleksibilnoj cevi, za usisavanje svih površina bez saginjanja.\nUživajte u 35-minutnoj autonomiji (koristeći stoni usisivač na standardnom položaju): litijum jonska baterija od 21.9V omogućava da sa brzim punjenjem od 3 sata usisavate kada god i gde god želite, bez ograničenja.\nRad tiši nego ikada***\nOvaj usisivač visokih performansi je i do 2 puta tiši***, sa beskompromisnim rezultatima. *** na boost položaju u poređenju sa Rowenta Air Force 360 kategorijom.\nDostignite brzo i besprekorno čišćenje od poda do plafona, preko tepiha i staza, zahvaljujući jedinstvenoj usisnoj glavi sa LED svetlima, fleksibilnoj cevi kojoj su dostupne površine ispod niskog nameštaja i integrisanim četkama koje čiste sve površine.\nMnogobrojni dodaci za auto i vlasnike kućnih ljubimaca\nUživajte u setu dodataka za auto i vlasnike kućnih ljubimaca: mini motorizovana četka za dubinsko čišćenje, idealna za sakupljanje životinjskih dlaka, XL dodatak za sakupljanje prašine iz uskih otvora i ćoškova. Tu su još i dodatak za tapacirane površine, dugački nastavak za usisavanje teško dostupnih delova namešaja i praktična baza za punjenje sa mogućnošću odlaganja dva dodatka.\nPametne karakteristike za vrhunski komfor\nAIR FORCE donosi izuzetan komfor uz pomoć poboljšanih karakteristika: čišćenje bez kese za veću praktičnost, poboljšana ergonomija ručke, taster za zamenu nastavaka, lagan okvir i praktična baza za punjenje.\nAIR FORCE FLEX 560 AQUA bežični usisivač\nDoživite Air Force Flex bežični usisivač, sa genijalnom fleksibilnom cevi koja dopire i do 5 puta dalje ispod niskog nameštaja, bez potrebe za saginjanjem.\nPoboljšajte iskustvo čišćenja sa Aqua dodatkom, za istovremenu dvostruku akciju čišćenja gde god je potrebno.\nČišćenje bez nereda je sada na dohvat ruke sa ovim dodatkom koji štedi vaše vreme, jer usisava i čisti u jednom potezu.\nDoprite do prašine na svakom mestu i postignite besprekorne rezultate za kratko vreme sa usisnom snagom od 100 Air Watti i litijum jonskom baterijom sa impresivnih 35 minuta autonomije (uz upotrebu na snažnoj standarnoj poziciji).\nBrz u pravolinijskim pokretima i okretan u ćoškovima, ovaj bežični usisivač je proizveden da zadivi svojim neuporedivim performansama i neograničenim mogućnostima.\nJedinstvena usisna glava - sa LED svetlima ne ostavlja ni najmanje mesta prašini da se sakrije - i integrisanim četkama koje čiste svaki centimetar vašeg doma, od poda do plafona: parket, pločice, tepihe, ispod niskog namešaja, sa savršenom navigacijom oko lomljivih komada nameštaja.\nOvaj model sadrži dodatke za vlasnike kućnih ljubimaca, koji uključuju mini turbo četku i još toga.\nOstalo AQUA dodatak\nBoje White & Blue


ABA - Mačvan najkorisniji u januaru! - Sportske.net\nABA - Mačvan najkorisniji u januaru!\nKošarkaš Partizana Milan Mačvan najkorisniji je igrač Jadranske lige u januaru, saopšteno je danas iz regionalnog takmičenja.\nKošarkaši Partizana nalaze se u seriji od sedam vezanih pobeda veći deo su ostvarili u januaru.\nSa takvim učinkom crno-beli su se približili drugoplasiranoj i trećeplasiranoj ekipi na tabeli a plasman u plej-of deluje kao vrlo izvestan.\nPremda izdvajanje pojedinca iz kolektiva koji sjajno funkcioniše nije previše uputno, ne može se prenebregnuti činjenica da je Milan Mačvan zasenio saigrače ali i sve ostale igrače u ABA ligi tokom januara meseca.\nSjajne partije u crno-belom dresu od početka tekuće godine obezbedile su krilnom centru zvanje najkorisnijeg igrača ABA lige u prethodnom mesecu!\nMačvan je na pet utakmica, koje je njegov klub dobio, ostvario prosečan indeks korisnosti 18,4 a najbolju partiju pružio je u derbiju sa Union Olimpijom kojoj je ubacio 21 poena i ostvario 7 skokova što mu je donelo 30 indeksiranih poena.\nKrilni centar Partizana je u januaru prosečno beležio 12,6 poena i 6.4 skokova pa ne čudi što je posle svega dobio priznanje najkorisnijeg igrača u januaru mesecu.


Samostalni sindikat: Vraćanjem sindikalnog organizovanja u fabrike do boljih uslova za radnike - KruševacGrad\nU godini u kojoj radnički pokret u Kruševcu beleži 125-tu godišnjicu obeležavanja Međunarodnog praznika rada ovdašnji sindikalci nalaze se pred teškim zadatkom da u sindikat uključe armiju ljudi zaposlenih u manjim domaćim firmama, ali i velikim svetskim kompanijama koje posluju na našem prostoru, ali za sada u svojim pogonima nemaju sindikalne organizacije. U ovdašnjem Samostalnom sindikatu napominju da u godini pandemije niko od njihovih članova iz Rasinskog okruga nije ostao bez posla, čemu je doprinela pomoć države\nPredsednik Veća Saveza Samostalnih sindikata za Kruševac i više opština Saša Nešić podseća da se u periodu nakon početka privatizacije, od 2000-te godine do danas, značajno smanjio broj članova u tom sindikatu, sa petnaestak hiljada na sadašnjih desetak hiljada na području Rasinskog okruga. Dolazak novih investitora, ali i jačanje domaćih privatnih kompanija, samo su delimično popravili ovu sliku.\n– Nakon dvehiljadite smo zbog gašenja mnogih preduzeća imali smanjenje broja članova jer su ljudi ostajali bez posla. Pozitivni primeri iz tog vremena su „Henkel“, „DS Smit“ u kojima je naš sindikat nakon dolaska stranih vlasnika nastavio rad. Sa preduzećima koja su privatizovana u skorije vreme, poput IMK „14. oktobar“, FAM, pregovaramo oko formiranja sindikata, dok smo u preduzeću „Branko Perišić“ obnovili rad sindikata. Kod najvećeg poslodavca u Rasinskom okrigu, kompanije „Kromberg i Šubert“, nemamo sindikat, sa njihovim predstavnicima ovde nemamo nikakvu komunikaciju, uputili smo nekoliko zahteva direktno centrali u Nemačkoj, čekamo njihov odgovor – navodi za KruševacGrad, povodom Prvog maja, predsednik ovdašnjeg Samostalnog sindikata Saša Nešić.\nNapominje da je u toku formiranje Samostalnog sindikata u kompaniji „Kuper tajer“ u kojoj inače deluju sindikati „Nezavisnost“ i „Sloga“. Potvrđuje da u Kruševcu postoji problem sa zaposlenima u sektoru trgovine.\n– Naš sindikat trgovine je zastupljen na republičkom nivou, ali nije u Kruševcu što znači da ovde nema ko da zastupa radnike iz firmi iz tog sektora. Oni nam se javljaju, pomažemo im bez obzira da li su članovi sindikata. Problemi sa kojima se suočavaju su radno vreme, ostajanje duže na poslu, korišćenje bolovanja. Republički sindikat, grana trgovine, bi trebalo da se pojavi ovde da osnuje odbor jer je dosta maloprodaja i veleprodaja. Znamo da u domaćim trgovinama postoje problemi, vlasnici se ponašaju bahato, a mi tu nemamo nikakav upliv – objašnjava on.\nGovoreći o trenutnim problemima sa kojima se radništvo u Kruševcu suočava Nešić navodi da je, tamo gde sindikata nema, visina zarade najveći problem, precizirajući da bi sindikalni odbori, kada bi postojali, mogli da se kroz pregovore izbore za više zarade te za potpisivanje kolektivnih ugovora.\n– Tokom proteklih meseci potpisivali smo kolektivne ugovore sa javnim preduzećima, a nedavno smo prvi put potpisali kolektivni ugovor za zaposlene u Gradskoj upravi koji su na taj način dobili veća prava – precizira on.\nOdgovarajući na pitanje o pojedinačnom učlanjivanju u sindikat, u slučaju malih firmi, Nešić objašnjava da to nije moguće, ali da se u tim situacijama formira Savet radnika u preduzeću, koji je niži vid organizovanja u odnosu na odbor sindikata, te da njegov predstavnik onda zastupa radnike pred poslodavcem.\nGovoreći o sindikatima u domaćim privatni preduzećima Nešić potvrđuje da se vlasnici najčešće tome protive, ali ističe i pozitivan primer firme iz Kruševca koja svojim sredstvima plaća sindikalnu članarinu zaposlenih.\nPovodom položaja radnika u vreme epidemije Nešić napominje da niko od članova Samostalnog sindikata u Rasinskom okrugu u proteklih godinu dana nije ostao bez posla uz napomenu da je tome doprinela pomoć države u vidu minimalaca.\nNa Međunarodni praznik rada poslodavce poziva da poštuju pravila bezbednosti i zdravlja na radu, da redovno isplaćuju zarade te da sprovode sve potrebne protivepidemijske mere.\nPodsetimo još da zbog epidemije korone drugu već drugu godinu nije bilo tradicionalnog uranka na Bagdali, koji je u Kruševcu održavan od davne 1896. godine, a izostali su i tradicionalni program u centru grada i vatromet.\n01.05.2022 0 512\n23.12.2021 0 467\n10.08.2021 0 451\n23.07.2021 0 800


U Cazinu došlo do paljevine, krađe, fizičkog napada...\nPolicijska stanica Cazin je u protekla 24 sata imala sedam intervencija: dva krivična djela, četiri javna reda i mira i jedna saobraćajna nezgoda. U Huremagićima je došlo do paljevine, a u Polju do krađe. Javni red i mir remećen je vikom, galamom, drskim i nepristojnim ponašanjem u Pećigradu, dok je u Ćoralićima došlo do fizičkog napada. Naredba o ograničenom kretanju u vremenskom periodu 23:00-05:00 sati prekršena je dva puta u Huremagićima.\nKada je u pitanju sigurnost u saobraćaju, na M42, naselje Ćoralići, došlo je do sudara 2 m/v, prilikom kojeg niko nije povrijeđen, a na vozilima je pričinjena materijalna šteta.\nPrema informacijama kojima raspolaže Informativni centar BiHAMK-a, na putevima u BiH saobraća se po suhom i mjestimično mokrom kolovozu, a upozoravamo na učestale odrone i savjetujemo oprezniju vožnju.


Domaća "proizvodnja" Sputnjika i plasman i dalje enigma - Društvo - Dnevni list Danas\nPočetna » Vesti » Društvo » Domaća „proizvodnja“ Sputnjika i plasman i dalje enigma\nHitan uvoz zasad rešio problem nedostatka ruskih vakcina\nLjiljana Bukvić20.10.2021. 07:28\nTokom vikenda u Srbiju je stiglo 250.000 doza vakcina „sputnjik V“ ruskog instituta Gamaleja, koje bi u najkraćem roku, kako je najavljeno iz Vlade Srbije, trebalo da budu distribuirane po celoj Srbiji.\nPrethodnih nedelja u domovima zdravlja po zemlji je bila nestašica ruske vakcine, tako da je 100.000 prve i 150.000 druge doze ove vakcine već trebalo da je raspoređeno po mestima gde su najpotrebnije.\n„Vakcine su dopremljene iz fabrike Generijum u Vladimirskoj oblasti“, rekao je ministar bez portfelja Nenad Popović i dodao da su vakcine stigle u subotu uveče i da će biti transportovane u Torlak, odakle će u najkraćem roku biti distribuirane u centre za vakcinaciju širom Srbije.\nEpidemiolog i član Ujedinjenih protiv kovida Zoran Radovanović podseća za Danas da se na Torlaku ne proizvodi, već pakuje vakcina, jer imamo mašinu za punjenje koju smo nabavili zbog gripa. „Proizvodnje nema, to je punjenje. Daleko smo mi od proizvodnje“, kaže Radovanović. Ako imamo, kako kaže, 1,5 milion vakcina, a sada uvozimo istu tu, da li to znači da je onda proizvodnja pukla ako je i postojala.\n„To ustvari nije proizvodnja, već dobijamo vakcine u velikim pakovanjima, a onda ih razbijamo u pojedinačne doze“, napominje Radovanović. Bitno pitanje bi, ističe, moglo da bude i to ako je bilo proizvodnje, zašto je stala.\nPre nepune dve nedelje, ministar Popović je javnosti izneo i podatak da je Institut Torlak koji je još proletos počeo da proizvodi, odnosno pakuje rusku vakcinu, do sada spremio 1,5 miliona vakcina i da se očekuje da do kraja godine bude proizvedeno četiri miliona.\nZbog čega je onda Srbija, uprkos tome što je proizvela veliki broj doza ruske vakcine morala da uvozi nove doze koje nedostaju pitanje je na koje smo ostali bez odgovora i u Ministarstvu Nenada Popovića i u Institutu Torlak koji vakcine finišira. Iz Agencije za lekove i medicinska sredstva Danasu nisu odgovorili kada će „sputnjik V“ koji Torlak puni dobiti odobrenje i potrebne dozvole.\nFarmakolozi i stručnjaci za javno zdravlje sa kojima smo razgovarali kažu da proces odobrenja nekog leka uvek traje dugo i da je u ovom slučaju dok se to ne desi Srbija morala da obezbedi snabdevanje gotovom vakcinom. Uvoz „sputnjika V“ iz Rusije zato je za neke logičan potez, ali nedovoljno jasno ostaje šta se dešava sa svim tim vakcinama proizvedenim na Torlaku.\nMinistar Nenad Popović je još početkom septembra rekao da je Institut Gamaleja koji proizvodi „sputnjik V“ u Rusiji odobrio rusku vakcinu koja se puni na Torlaku i da se radi o 550.000 doza koje su proizvedene do 13. avgusta.\n„Imamo 550.000 vakcina, 275.000 vakcina komponente 1 i 275.000 vakcina komponenta 2, spremnih za upotrebu ovde u Srbiji, s oznakom proizvedeno u Srbiji“, rekao je Popović tada za RTS.\nS obzirom da je mesec i po dana kasnije Srbija morala da uvozi Sputnjik, očigledno je da doze pakovane u Srbiji nisu iskorišćene. Stručnjaci kažu da je bitno da nadležni kažu kada će Torlakova vakcina biti spremna, kao i da država mora da bude oprezna i u slučaju sa kineskom vakcinom, gde je najavljena čak i izgradnja fabrike koja bi proizvodila Sinofarm.\nTo što je ministar Popović rekao da je Rusija odobrila proizvodnju Sputnjika u našoj zemlji ne bi moralo da znači ništa, jer u našoj zemlji lek odobrenje može da dobije samo od domaće Agencija za lekove. Mnogo je pitanja bez odgovora, smatraju stručnjaci, a sve druge zemlje kojima je omogućeno da proizvode rusku i kinesku vakcinu, potpisale su klauzule da bez dozvole proizvođača ne mogu da izvoze u treće zemlje. Osim toga, lek ne može da izađe na tržište sa istim imenom – „sputnjik V“, već mora da se zove drugačije.\nNa kraju, s obzirom na to da vakcinacija kod nas „posustaje“, odnosno da je sve manja potreba za vakcinama pitanje je i šta ćemo mi da radimo sa tim vakcinama koje proizvedemo?\nZastoj registracije u SZO\nRuska vakcina nije odobrena u EU, a tek je pre tri nedelje Rusija predala zahtev za prekvalfikaciju registracije u Svetskoj zdravstvenoj organizaciji. Nadležni iz SZO tražili su od ruskog Instituta da dokumentaciju dopuni, kako bi mogli da uđu u taj proces. Pitanje nadležnima je i da li naša Agencija može da da odobrenje za proizvodnju vakcine, za koju ruski proizvođač nije imao adekvatnu dokumentaciju?\nKorona virusNenad PopovićVakcina Sputnjik VBeograd


Mađarski ministar: Branićemo svoje granice od migranata | Mondo Portal\nMadjarski ministar najavio talas migranata i odbranu granice\n14. jul, 08:47\nMađarski ministar: Branićemo svoje granice od migranata 1 Podeli Podeli na facebook Podeli na twitter Podeli na viber Pošalji na mail\nIzvor mondo.rs Izvor Tanjug 02.03.2020. / 17:19\n"Nadam se saradnji sa Srbijom da odbranimo naše dve zemlje", poručio je ministar spoljnih poslova i spoljne trgovine Peter Sijarto.\nMađarski ministar spoljnih poslova i spoljne trgovine Peter Sijarto izjavio je danas u Beogradu da se u narednoj nedelji i nedeljama koje slede sasvim jasno može računati na izuzetno veliki priliv migranata i to više od 100.000.\n"Mađarska će svoje granice braniti i u našu državu nećemo pustiti nijednog ilegalnog migranta. Nadam se saradnji sa Srbijom da odbranimo naše dve zemlje", rekao Sijarto, koji je izrazio zabrinutost zbog dešavanja u Siriji, Turskoj i na tursko-grčkoj granici.\nPosle razgovora sa ministrom za evropske integracije Jadrankom Joksimović, Sijarto je naglasio da je Srbija spremna da otvori pet poglavlja, a tim povodom pozvao je Hrvatsku da tokom predsedavanja EU učini sve da se poglavlja otvore.\nSijarto je rekao i da Mađarska maksimalno privržena evroitnegracjama Srbije.\nOn je ocenio je da su evropske integracije Srbije od ključnog značaja za jačanje Evropske unije.\n"U smislu stabilnosti na Zapadnom Balkanu, na Srbiju gledamo kao na Srbiju ključni faktor“, rekao je Sijarto.\nSijarto je zahvalio Srbiji što je uradila svoj deo oko turskog toka i da će 2021. velika količina gasa krenuti ka Mađarskoj preko Srbije, koja je, kako je rekao, najznačajniji partner Mađarske u Evropi.\nmigranti izbeglice mađarska granica srbija\n02.03.2020. / 19:34\nBravo Madjari!!! Imate punu podrsku od srpskog naroda!


Čarli Kindl, tvorac Amazon Echo i Alexa virtuelnog sistema, gost Beograda Čarli Kindl, tvorac Amazon Echo i Alexa virtuelnog sistema, gost Beograda – Personal magazin\nČarli Kindl, jedan od lidera u oblasti razvoja Smart Home tehnologije, održao je predavanje o budućnosti IoT uređaja u Beogradu. Tvorac Amazon Echo i Alexa virtualnog asistenta, razgovarao je sa…\nČarli Kindl, jedan od lidera u oblasti razvoja Smart Home tehnologije, održao je predavanje o budućnosti IoT uređaja u Beogradu. Tvorac Amazon Echo i Alexa virtualnog asistenta, razgovarao je sa domaćim IT stručnjacima o mogućnostima i trendovima u ovoj oblasti.\nPredavanje „Budućnost IoT uređaja u pametnom domu“ (The Future of IoT Devices in the Home) organizovala je kompanija Control4, u kojoj je Čarli Kindl od nedavno preuzeo vodeću ulogu u razvoju uređaja i servisa.\nPrema rečima gospodina Kindla, Smart Home tehnologija polako pronalazi put u domove širom sveta, a zahvaljujući inovacijama u IoT, svakodnevne aktivnosti poput podešavanja intenziteta osvetljenja, regulisanja temperature i kontrolisanja ulaznih vrata sada je moguće izvršiti putem mobilnog telefona ili glasovnom komandom. Korisnici automatizaciju kuće uglavnom započinju implementacijom Smart Home tehnologije sa ciljem kontrole osvetljenja i multimedija. Ova tehnologija prevazilazi domen zabave i može se primeniti u svakoj prostoriji doma, čineći ga praktičnijim i pametnijim.\n„Izuzetno sam zadovoljan što sam bio u prilici da prisutnima predstavim naše viđenje IoT. Nadam se da sam im uspešno preneo naša znanja i upoznao ih sa najmodernijim dostignućima i proizvodima kompanije Control4. Posebno sam ponosan na činjenicu da naš tim u Beogradu stalno raste i zbog toga pozivam sve zainteresovane stručnjake da nam se pridruže i postanu deo naše kompanije“, izjavio je gospodin Kindl.\nGospodin Kindl dodao je i da je prilikom odluke o automatizaciji doma podjednako važno voditi računa o instalaciji pouzdanog i bezbednog sistema, ali i o mrežnim uređajima koji su osnova svakog pamentnog doma. Usavršavanje i integracija ova dva elementa upravo su u fokusu kompanije Control4.\nKompanija Control4 je globalni lider u razvoju tehnologije i Smart Home koncepta. Osnovana je 2003. godine sa ciljem da pojedinačnim korisnicima, hotelima i preduzećima ponudi automatizovana rešenja zahvaljujući kojima je moguće kontrolisati veliki broj uređaja. Sedište kompanije je u Solt Lejk Sitiju, SAD (Salt Lake City, USA), a jedan od brojnih razvojnih centara kompanije nalazi se u Beogradu. Rešenja kompanije Control4 dostupna su u preko 80 zemalja.\nČarli Kindl, tvorac Amazon Echo i Alexa virtuelnog sistema, gost Beograda was last modified: November 20th, 2018 by Redakcija\nPopularne onlajn prodavnice najčešće mete malvera za...\nRansomver WannaCry je i dalje prisutan nakon...


Stefanović danas sa Kuperom i Rikerom o severu\nŠef beogradskog tima u dijalogu sa Prištinom Borko Stefanović trebalo bi danas da nastavi razgovore o situaciji na severu Kosova sa posrednikom EU Robertom Kuperom i zvaničnikom Stejt departmenta Filipom Rikerom, koji su započeti kasno sinoć.\nPred početak sinoćnjeg sastanka, Stefanović je Tanjugu rekao da će jedina tema razgovora u Briselu biti situacija na prelazima Jarinje i Brnjak i pokušaj da se kroz dijalog sa međunarodnom zajednicom taj problem reši. ’Naš zahtev međunarodnoj zajednici, da budem konkretan EU, bio je jasan - nema druge teme od rešavanja situacije na prelazima Jarinje i Brnjak’, rekao je Stefanović. Razgovori sa Prištinom su odloženi do daljnjeg pošto se zahtevu srpskog tima izašlo u susret. ’I nećemo ih nastaviti dok ne nađemo rešenje’, dodao je Stefanović. Na pitanje kakvom se ishodu nada u razgovorima sa Kuperom i Rikerom, Stefanović je rekao da postoje modaliteti da se omogući slobodan protok robe i ljudi koji neće uključivati prisustvo kosovskih carinika na prelazima. Normal 0 false false false EN-US X-NONE X-NONE MicrosoftInternetExplorer4


Puštena u rad prva 5G bazna stanica u Srbiji - Tehnologije - Dnevni list Danas\nPočetna » Tehnologije » Puštena u rad prva 5G bazna stanica u Srbiji\nKompanija Telenor danas je u Naučno – tehnološkom parku Beograd pustila u rad prvu 5G baznu stanicu i tim je kreirala okruženje koje domaće i strane komapnije, startapovi i studenti tehničkih fakulteta mogu koristiti za razvoj budućih poslovnih rešenja, izjavio je direktor te kompanije Majkl Mišel.\n2Piše: FoNet 21. juna 2019. 21.13\nObjašnjavajući značaj 5G mreže, direktor Kancelarije za IT i eUprave Mihailo Jovanović istakao je da je protok interneta u odnosu na 4G mobilnu telefoniju veći nekoliko destina puta, a odziv je takav da praktično ne postoji kašnjenje u prenosu podataka.\nOn je ukazao da će 5G mrežom zaživeti veliki broj senzora koje upravljaju gradskim servisima i velikim sistemima.\nMinistar turizma, trgovine i telekomunkacija Rasim Ljajić istakao je da je Srbija jedna od prvih zemalja u regionu koja eksperimentalno na ovaj načim pušta 5G bazne stanice.\nPrema njegovim rečima, 5G mreža će napraviti revoluciju u uvođenju brojnih servisa koje će građanima olakšati svakodnevni život , ali je njena najveća prednost, u odnosu na ranije generacije mreža, veliki doprinos koji će dati u privredi i ekonmiji.\n„Ovo znači automatizaciju, smanjeni troškovi robe u proizvodnji samim tim i jeftinije cene“, objasnio je Ljajić i dodao da je 2020. godina ključna za razvoj 5G mreže.\nLjajić je ukazao kako postoje ljudi koji ne uviđaju značaj ove velike tehnološke revolucije, koju Srbija pokušava da sprovedemo.\n„Dolazeći ovde sreo sam čoveka koji je danas došao do Naučno – tehnološkom parka da protestuje protiv uvođenja 5G mreže jer prema njegovim rečima ona previše zrači i ubiće nas“, rekao je ministar.\nOn smatra da, ako ljudi ne žele ovu mrežu, „neka onda bace telefone i počnu da se dozivaju sa brda“, kao i „da prestanu da voze automobile, jer i oni zagađuju“.\n„Treba svi jasno da kažemo šta je naš izbor – da li je naš izbor 5G mreža ili da se vratimo 100 godina unazad“, izjavio je Ljajić i zaključio da je Srbiji mesto sa najboljima a ne sa „trećeligašima“.\n5G mreža, Internet\nHoti: Na Kosovu bez 5G uređaja\nVladimir Pešić kaže:\nDoći će dan kada ćemo gasiti sve frekvencije i ožičavati sve uređaje optičkim kablovima. Ali, to možda za nekih 20tak godina, kada 5G učini svoje po pitanju zdravlja, uzme svoj danak i trećinu populacije otfikari…\nP. S. Jel’ treba i broj patika da ostavim? A, ne treba, nije obavezno polje sa zvezdicom (*)\n03. oktobra 2019. u 11.24\nJa vas podrzavam, ali 990 din mesecno je stvarno mnogo, racun za smece i vodu placam manje od 990din.!!!\nA bez vas i mogu 🙂


Demanti FILMSKOG CENTRA SRBIJE o napadima povodom DARE IZ JASENOVCA | Red Portal\nDemanti FILMSKOG CENTRA SRBIJE o napadima povodom DARE IZ JASENOVCA\nFCS: Srpskog kandidata za Oskara izabrala stručna komisija\nOtkako je iz Filmskog centra Srbije saopšteno da će film Dara iz Jasenovca reditelja Predraga Antonijevića biti srpski kandidat za Oskara, u medijima i na društvenim mrežama pojavili su se napadi, kojima se ovaj izbor osporava. Naime, tvrđeno je da je izbor ovog filma neregularan.\nSituaciju nije smirilo ni još jedno nominovanje filma za nagradu, ovoga puta za Zlatni globus:\nFilmski centar Srbije objavio je demanti, u kojem navodi da je sve u vezi sa ovim filmom proteklo u skladu sa svim pravilima. Saopštenje prenosimo u celosti:\nFilmski centar Srbije demantuje sve navode o nepravilnostima koji su se poslednjih dana pojavili u medijima i javnosti, a povodom izbora srpskog kandidata za Oskara.\nProšle godine kao i ranijih godina, isti argumenti su se koristili protiv izbora za sprskog kandidata za Oskara koji je sprovodio AFUN, i to od strane onih koji nisu izabrani. Ove godine, kada smo imali transparentan i inkluzivan izbor, u potpunosti usklađen sa pravilima Američke filmske akademije, koriste se isti argumenti.\nFilmski centar Srbije je na vreme odgovorio svima koji su imali nedoumice i primedbe, taksativno i po zakonu. Uvažili smo predloge koji nisu u suprotnosti sa pravilima Američke akademije, jer bi to diskvalifikovalo naše kandidate.\nNa vreme smo izvršili zamenu članova komisije ne dopuštajući da se događa osmišljena opstrukcija. Ministarstvo kulture je pratilo sve vreme ovaj proces, kao i AFUN, koji je do sada sprovodio izbor.\nZačuđuje nas da Asocijacija reditelja nije imala problem da predloži svog kandidata i da zatrazi da to Fcs prihvati, iako taksativno nije pomenuta u Uputstvu o izboru kandidata, a da to pravo osporava Udruženju filmskih umetnika. Za Filmski centar Srbije su svi kandidati bili jednaki, utoliko pre što su podržani našim sredstvima, kao što su i sva filmska udruženja dobrodošla.\nFilmski centar Srbije podseća javnost da je Ministarstvo kulture i informisanja organizaciju izbora za domaćeg predstavnika poverilo Filmskom centru Srbije upravo zbog brojnih primedbi strukovnih udruženja, filmske i šire javnosti koje su se odnosile na dosadašnji način izbora srpskog predstavnika za Oskara.\nPočev od dopisa Ministarstva kulture u kom se organizacija izbora kandidata poverava Filmskom centru (od 28. avgusta 2020) do danas, Filmski centar je obezbedio sve uslove za transparentan rad komisije koja će odlučivati o izboru, i o novim procedurama i kriterijumima blagovremeno obavestio strukovna udruženja, filmske produkcije, medije, i širu javnost.\nUpravni odbor Filmskog centra Srbije je 1. oktobra doneo Uputstvo o izboru srpskog kandidata za nagradu Oskar, kojim se jasno definišu kriterijumi, uslovi, način i postupak izbora kandidata i uređuje formiranje, nadležnost, izbor članova i donošenje odluka selekcione komisije. Uputstvo je javni dokument, usaglašen sa pravilima Američke filmske akademije za dodelu 93. nagrade Oskar, nalazi se na sajtu Filmskog centra i uvid u njega imale su sve zainteresovane strane i mediji.\nZahvaljujući Filmskom centru Srbije, srpskog kandidata za Oskara izabrala je stručna komisija sastavljena od predstavnika relevantnih strukovnih udruženja, što do sada nije bio slučaj.\nPovodom cele situacije oglasio se i reditelj filma Predrag Antonijević, o čemu možete pročitati u linku ispod:\n#srpski predstavnik za Oskara\nMINISTAR RUŽIĆ O ZATVARANJU ŠKOLA


MUP USK poduzima niz aktivnosti u okviru svoje nadležnosti povodom početka nove školske godine\nNaslovnica Bihać MUP USK poduzima niz aktivnosti u okviru svoje nadležnosti povodom početka nove...\nPovodom početka nove školske godine, Uprava policije Ministarstva unutrašnjih poslova Unsko-sanskog kantona, poduzima niz aktivnosti u okviru svoje nadležnosti kako bi se školarcima obezbjedila veća sigurnost prilikom kretanja ulicama i prelaska pješačkih prelaza na putu do škole.\nImajući u vidu pojačanu frekvenciju pješaka i vozila na saobraćajnicama, u blizini škola će se pojačati aktivnosti na kontroli i regulisanju saobraćaja. Na raskrsnicama i pješačkim prelazima policijski službenici će vršiti regulaciju saobraćaja i svojim prisustvom preventivno djelovati, kako bi svi vozači, uz dodatni oprez i poštujući saobraćajne propise, omogućili bezbjedan prelazak učenika na pješačkim prelazima.\nU sklopu projekta „Rad policije u zajednici“, policijski će službenici organizirati i predavanja prvačićima u svim osnovnim školama na temu njihovog što sigurnijeg sudjelovanja u saobraćaju.\nVozači se pozivaju na dosljedno poštivanje sobraćajnih znakova ograničenja brzine kretanja vozila, kako bi mogli na vrijeme reagirati na sve opasnosti i incidentne situacije koje se mogu očekivati kod povećanog prometa djece – pješaka na cestama te ustupanje prednosti prolaska pješacima na obilježenim pješačkim prijelazima.\nUprava policije Ministarstva unutrašnjih poslova Unsko-sanskog kantona, želi sretan početak nove školske godine učenicima i nastavnicima svih škola na području našeg kantona.\nPrethodni članakDodik: Razgovarao sam s Čovićem o trećem entitetu, bio bi samo u FBIH\nSljedeći članakU Miljacki na Bentbaši pronađeno beživotno tijelo\n„ŽENE SA UNE“ organizirale radionicu za bihaćke srednjoškolce (VIDEO/FOTO)\nVIDEO: Povodom današnjeg protesta Sindikata policije oglasio se ministar Nermin Kljajić\nPredstavnici USK-a u Predsjedništvu BiH na svečanom prijemu povodom obilježavanja Dana nezavisnosti


Slijede kazne za skrivanje nasilja - BIGportal.ba\nSlijede kazne za skrivanje nasilja\n7 Aprila, 2019 0257\nU Republici Srpskoj u narednom periodu biće novčano kažnjavane osobe koje ne prijave nasilje u porodici.\nNovim zakonom propisane su kazne i do 5.000 KM (oko 2 500 evra) za zaposlene u organima zaštite, koji dođu do saznanja da je učinjeno, ili da postoji i najmanja sumnja da je učinjeno nasilje u porodici, kao i građane i članove porodice koji ne prijave nasilje u porodici, prenosi Fena.\nBiće kažnjen i policijski službenik koji ne postupi u skladu s obavezama iz ovog zakona, a koji će biti razmatran na sednici Narodne skupštine RS-a 16. aprila.\nOmogućeno je i pravo žrtve na pratnju osobe u koje ima poverenje pri preduzimanju svih radnji u postupcima u kojima ostvaruje svoja prava, odnosno obaveza subjektima zaštite da omoguće prisustvo te osobe.\nNacrtom zakona o izmjenama i dopunama Zakona o zaštiti od nasilja u porodici predviđeno je izricanje hitnih mera zaštite žrtve, a u periodu od 30 dana mogu se izreći (ako za to postoje osnovi) i zaštitne mjere.\n“Istovremeno, omogućava se primena zaštitnih mera kojima se učiniocu pruža pomoć tako što mu se omogućava da nauči nenasilne forme ponašanja u kriznim situacijama i da nauči da kontroliše svoje agresivne porive, te da se izliječi od određenih bolesti ovisnosti “, navedeno je u predloženom zakonu.\nUvodi se obaveza svim subjektima zaštite da obaveste žrtvu, na njoj razumljiv način, o svim pravima koja ima u skladu s ovim i drugim zakonima i o institucijama, organima, pravnim osobama i organizacijama koje pružaju pomoć, podršku i zaštitu, kao i mjera da se po svakoj prijavi nasilja u porodici, procenjuje rizik od ponavljanja nasilja i da se, u skladu s ovom procenom, planira preduzimanje potrebnih radnji i mera u pravcu sprečavanja učinioca da ponovi nasilje i zaštiti žrtva.\nBitka za Tripoli: Dvadeset mrtvih\nŠta su ministri G7 poručili Beogradu i Prištini\nPotpisani zaključci političkih lidera u vezi krize izazvane “Inckovim zakonom”\nNjemačka: Prevrnuo se autobus iz Srbije, 19 povrijeđenih\nSjeverna Makedonija: Četvorici nekadašnjih visokih funkcionera izrečeno 25 godina zatvora\nM. 26 Jula, 2021 26 Jula, 2021\nTrouglići sa sirom i šunkom: Idealni za doručak ili večeru\nZeljka 29 Jula, 2021 29 Jula, 2021\nKrizni štab Srbije dao preporuku za treću dozu vakcine\nNjen stan ima samo 8 kvadrata i čitav život je spakovala u njega\nDiskvalifikovano 20 atletičara sa OI, najviše je “stradala” Nigerija\nTokio, dan prvi: Druga pobjeda basketaša Srbije, Vasić i Mačković u polufinalu, Žolt ispao, Nina rutinski\nAndrej Barna u polufinalu na 100 metara slobodnim stilom\nMeteor obasjao nebo nad Norveškom\nM. 28 Jula, 2021 29 Jula, 2021\n28 Jula, 2021 29 Jula, 2021 0\nIz bizarnog razloga mu zabranili da registruje Audi – ipak dobio dozvolu\nTesla plaća 1,5 milona dolara za manji kapacitet baterije\nNovo korona-žarište; “Najveća zaraza nakon Vuhana”\n80 godina od “nezamislivog zločina” nad Srbima


Ðukanoviæ: Crna Gora mora da ima svoju crkvu kako bi se suprotstavila mešanju iz Srbije - B92.net\nÐukanoviæ: Crna Gora mora da ima svoju crkvu kako bi se suprotstavila mešanju iz Srbije\nMilo Ðukanoviæ smatra da Crna Gora mora da ima sopstvenu pravoslavnu crkvu kako bi uèvrstila svoj nacionalni identitet i suprotstavila se mešanju iz Srbije.\nIzvor: Beta petak, 14.02.2020. | 14:13\nÐukanoviæ koji vodi zemlju veæ tri decenije, govorio je o spornom zakonu o slobodi veroispovesti zbog kojeg na ulice redovno izlazi nekoliko desetina hiljada vernika, a to se dešava nekoliko meseci pred parlamentarne izbore u Crnoj Gori.\nSrpska pravoslavna crkva (SPC), èije je sedište u Beogradu, predstavlja veliku veæinu pravoslavaca u Crnoj Gori. Meðutim, njeni odnosi sa Ðukanoviæem, koji je 2006. godine bio zagovornik odvajanja od Srbije, sa kojom je Crna Gora bila zajedno skoro 90 godina, pogoršani su poslednjih godina.\nSPC je optužena da je povezana sa prosrpskom i proruskom opozicijom vladajuæoj stranci - Demokratskoj partiji socijalista (DPS) Mila Ðukanoviæa, koji dominira politièkim životom u Crnoj Gori od devedesetih godina.\nÐukanoviæ smatra da je SPC jedan od "važnih instrumenata koje koriste ideolozi nacionalizma velike Srbije protiv Crne Gore, protiv njene nezavisnosti, njenog nacionalnog, kulturnog i verskog identiteta".\nZakon koji je usvojen krajem decembra predviða da država preuzme kontrolu nad imovinom za koju verske zajednice ne mogu da dokažu da im je pripadala pre 1918. godine. Te godine je Crna Gora izgubila svoju nezavisnost i integrisala se u sastav Kraljevine Srba, Hrvata i Slovena.\nTekst zakona bi mogao da se odnosi na veliki deo od 650 crkava i manastira Crne Gore. SPC optužuje vladu da želi da joj oduzme imovinu, a masovne molitve se održavaju dva puta nedeljno, a na tim skupovima se zahteva povlaèenje zakona.\n"SPC koristi vešt oblik manipulacije kako bi se verovalo da država želi da im oduzme svete relikvije", rekao je Ðukanoviæ i dodao da æe crkve i pod kontrolom države nastaviti da primaju pravoslavne vernike.\n"To je ucena. SPC pokušava da koristi vernike kao naèin pritiska na državu da bi odustala od zakona, odnosno da je prisili na kapitulaciju. To je apsolutno neprihvatljivo", ocenio je crnogorski predsednik.\nPrema njegovima reèima, Crna Gora treba da ima sopstvenu crkvu kao naèin potvrðivanja svog nacionalnog identiteta 14 godina posle sticanja nezavisnosti.\n"Voðeni smo nespornom potrebom da usavršimo duhovnu, društvenu i državnu infrastrukturu kako bismo ojaèali svest graðana o sopstvenom identitetu", rekao je on i dodao da bi u Crnoj Gori trebalo da postoji autonomna Pravoslavna crkva koja bi okupila sve pravoslavne vernike, "kako pripadnike srpske tako i pripadnike crnogorske nacionalnosti".\nVeæ 30 godina, mala Pravoslavna crkva Crne Gore, u manjini, pokušava da oživi, ali ona nije priznata u pravoslavnom svetu. Kako se približavaju parlamentarni izbori zakazani za jesen, kritièari optužuju Ðukanoviæa da koristi tu kontroverzu kako bi skrenuo pažnju od ekonomskih problema, masovne emigracije ili korupcije. Ðukanoviæ, koji je skoro u kontinuitetu menjao funkciju od premijera do predsednika, takoðe je kritikovan da predstavlja prepreku demokratiji.\nOn na to odgovara da su biraèi uvek mogli slobodno da se izraze i da su njegovi protivnici loši gubitnici.\n"Varaju se moji protivnici ako misle da æemo im uèiniti uslugu i omoguæiti im vlast bez izbora", rekao je on i dodao da æe Crna Gora, koja je najviše napredovala u pregovorima o èlanstvu u Evropskoj uniji, nastaviti put reforme.\n"Mislim da æemo moæi da ispunimo svoje obaveze i da æe Crna Gora moæi da pristupi EU 2025. godine", rekao je on i dodao da pitanje datuma prijema nije prioritet, veæ je prioritet uspeti u evropeizaciji crnogorskog društva.


Bivši učenici "Gulenovih škola" i ugledni intelektualci upozoravali su da bi preuzimanjem ovih škola postojala opasnost da se ideologija Fetulaha Gulena infiltrira u Islamsku zajednicu u BiH\nBosna Sema institucije otkazale su ponuđenu saradnju s Islamskom zajednicom u Bosni i Hercegovini (IZ BiH), te su umjesto uvakufljenja, odnosno poklanjanja imovine vrijedne 60 miliona eura, postigli dogovor s američkom kompanijom US Global Invest LLC.\nIZ BiH u svom je saopštenju navela kako su "bili spremni da ovaj proces uspješno privedu kraju na zadovoljstvo učenika, studenata, njihovih roditelja i cijele društvene zajednice".\nPrestanak saradnje dogodio se desetak dana nakon što je u ovu instituciju ušla revizorska kuća koja je, trebala procijeniti poslovanje, kako bi uvakufljenje bilo i provedeno, stoji u saopštenju IZ BiH.\n"U procesu pregovora sa rukovodstvom 'BOSNA SEMA-e' pokazalo se da je riječ o velikoj i vrijednoj imovini u kojoj je vršen veliki finansijski promet, te je Islamska zajednica procijenila da je nužno uvesti ovlaštenu revizorsku kuću, čiji bi revizorski nalaz bio osnov za dalji proces preuzimanja imovine i institucija 'BOSNA SEMA-e' ", navodi se takođe u saopštenju IZ BiH.\nInstitucije koje se dovode u vezu s pokretom FETO na čijem je čelu kontroverzni imam Fetulah Gulen, a kojih u BiH ima 15, uključujući i Burch univerzitet otišle su u ruke kompaniji, prvenstveno okrenutoj ulaganju u energetske projekte, tehnologiju i proizvodnju, kako to bar stoji na njihovoj zvaničnoj web stranici.\nNaprasno prekidanje saradnje s Islamskom zajednicom u BiH koju su inicirali iz Bosna Sema rukovodstva, može imati veze i sa finansijskim problemima u koje je, kako je potvrdio i ministar vanjskih poslova BiH Igor Crnadak, zapala ova institucija.\n"Mi imamo informaciju da se u tim školama finansijski dešava dosta problema", navodi Crnadak.\nPodsjetimo, nakon pokušaja vojnog udara u Turskoj, turske vlasti indirektno na pojedine bh. zvaničnike vrše pritisak da se ove institucije zatvore, mada Crnadak to negira.\n"Nisu bili nikakvi posebni zahtjevi. Oni smatraju da se radi o organizaciji koja je opasna. Upozoravaju na njih sve zemlje, pa tako i BiH. Razgovarali smo o tome. Znate da je to jednim dijelom na kantonalnom, jednim na entitetskom nivou. Uglavnom, naš je stav da pratimo šta se tu dešava, da budemo u kontaktu s Turskom, ali nikakvog posebnog pritiska, niti nekih posebnih obećanja, nije bilo", ističe bosanskohercegovački šef diplomatije.\nMeđutim, bivši učenici tzv. Gulenovih škola, te ugledni intelektualci, upozoravali su da bi preuzimanjem ovih škola postojala opasnost da se ta ideologija infiltrira u Islamsku zajednicu. Na oprez je svojevremeno u medijskim istupima upozorio i profesor arapske književnosti i filologije Esad Duraković.\n"Ti ljudi, te sekte, djeluju ponajviše preko škola, raznoraznih instituta, kulturnih centara, dakle institucionalno. Gulenova organizacija, ako je tako mogu nazvati, već je uveliko zakoračila u naš prostor, a da mi, na žalost, kao i u mnogim drugim slučajevima nismo osvješteni, ne gledamo daleko i ne vidimo budućnost. I onda će doći do konflikata između ovih tradicionalnih bošnjačkih muslimana i ovih ekstremnih. Oni su tu u jednoj zavjereničkoj akciji. Prema tome, postoji opasnost da se djeluje na taj način, preko institucija i ta vrsta djelovanja je najopasnija", riječi su Durakovića.\nNovi investitori su naveli kako s jednom uglednom američkom obrazovnom institucijom planiraju pokrenuti akademsku saradnju koja treba rezultirati dobijanjem dvojnih diploma, te da će to unaprijediti obrazovni sistem u BiH.\nS druge strane, iz Bosna Sema institucija naveli su kako nova vlasnička struktura ni u kom pogledu neće uticati na plan, program i prirodu postojećih naučno-obrazovnih procesa.


Kolumne: Jadranka Joksimović: Srbija nije "trojanski konj" za ruske interese\nJadranka Joksimović: Srbija nije "trojanski konj" za ruske interese\nMinistarka za evropske integracije Jadranka Joksimović izjavila je da će se Srbija u budućnosti za spoljne i bezbednosne izazove često oslanjati na pomoć i podršku EU, kao što u pojedinim pitanjima ima značajnu podršku Rusije.\nJoksimovićeva je rekla da Srbija nije "trojanski konj" za ruske interese na Balkanu, ali poštuje podršku i odnos koji je Moskva pokazala prema njenim interesima.\n"Mi to ne krijemo i zbog toga im nismo uveli sankcije", rekla je Joksimović za "Večernje novosti".\nOna kaže da je izvesno da pregovaračko poglavlje 31, koje traži usklađivanje spoljne politike zemlje sa politikom EU, neće biti otvoreno ove godine. Prema njenim riječima, poglavlje 31 bi trebalo da se tretira na isti način, kao što je to bilo kod drugih kandidata.\n"Shvatam da pojedine države, posebno baltičke, imaju drugačiji odnos prema Rusiji od našeg. Mislim i da postoji izvesno razumevanje u velikom broju članica za razloge naše drugačije politike", rekla je ona.


Vučić: "Hvala BIA"\nPredsednik Aleksandar Vučić rekao je da sve važniji deo posla Bezbednosno-informativne agencije postaje ekonomska bezbednost. On je, prisustvujući obeležavanju Dana Bezbednosno-informativne agencije , kazao da i strane tajne službe kada deluju, one deluju uglavnom u prikupljanju ...\nVučić na obeležavanju Dana BIA "Oni su stub odrabne protiv terorizma, služba koja vam daje sigurnost i samostalnost" ...\nPredsednik Srbije Aleksandar Vučić prisustvovao je obeležavanju Dana Bezbednosno-informativne agencije, povodom 19 godina od njenog osnivanja. Svečanost se održala oko 11 sati, kako je i saopštila služba za saradnju sa medijima predsednika Republike.\nPREDSEDNIK VUČIĆ NA OBELEŽAVANJU DANA BIA: Stub bezbednosti i odbrane države, uvek ćete biti na udaru\nPredsednik Republike Srbije Aleksandar Vučić prisustvuje obeležavanju Dana Bezbednosno-informativne Agencije. Ujedno obeležava se i 19 godina od osnivanja BIA. - BIA je stub bezbednosti, odbrane države od terorizma ali i od inostranih službi, služba koja garantuje sigurnost, ...\nSvečanost je počela u 11 časova. Predsednik Vučić stigao je u zgradu BIA. Sa direktorom agencije Bratislavom Gašićem položio je venac nastradalim pripadnicima BIA. Vučić je tokom posete obišao laboratorije BIA i Operativni centar Beogradskog centra BIA.\nS predsednikom je i direktor BIA Bratislav Gašić, s kojim je položio venac nastradalim pripadnicima BIA. Predsednik je tokom posete obišao laboratorije BIA i Operativni centar Beogradskog centra BIA. - BIA može da odgovori izazovima savremenog društva.\nBezbednosno-informativna agencija (BIA) obeležava 122. godišnjicu od osnivanja Odeljenja za poverljive policijske poslove i 19 godina od osnivanja BIA, u prisustvu predsednika Aleksandra ...\n/UŽIVO/ 19 GODINA OD OSNIVANJA! Vučić danas na obeležavanju Dana BIA!\nPredsednik Srbije Aleksandar Vučić prisustvuje obeležavanju Dana Bezbednosno-informativne agencije, povodom 19 godina od njenog ...\nU prostorija Bezbednosno-informativne agencije, danas se obeležava 122, godišnjica osnivanja civilne službe bezbednosti u Srbiji i 19 godina od osnivanja Bezbednosno-informativne agencije Svečanosti, povodom 19 godina od osnivanja, prisustvovće i predsednik Srbije Aleksandar ...\n19 GODINA OD OSNIVANJA! Vučić danas na obeležavanju Dana BIA!\nPredsednik Srbije Aleksandar Vučić prisustvovaće danas obeležavanju Dana Bezbednosno-informativne agencije, povodom 19 godina od njenog osnivanja Svečanost će biti održana u 11 sati, saopštila je služba za saradnju sa medijima predsednika ...\nUŽIVO NA TV PINK i PINK.RS - Vučić: BIA je stub odrabne protiv terorizma, služba koja vam daje sigurnost, nezavisnost i ...\nPratite uživo na TV PINK i PINK.RS! Predsednik Srbije Aleksandar Vučić prisustvovaće danas obeležavanju Dana Bezbednosno-informativne agencije, povodom 19 godina od njenog osnivanja. Predsednik Vučić stigao je u zgradu BIA.\nVučić na obeležavanju Dana BIA: Bezbednosno-informativna agencija je stub odbrane države VIDEO/FOTO\nPredsednik Srbije Aleksandar Vučić prisustvuje obeležavanju Dana Bezbednosno-informativne agencije, povodom 19 godina od njenog osnivanja. Kosovo i Metohija Odgovarajući na pitanja novinara, Vučić se osvrnuo na dešavanja na Kosovu i Metohiji.\nSvečanost će biti održana u 11 sati, saopštila je Služba za saradnju sa medijima predsednika Srbije Predsednik Srbije Aleksandar Vučić prisustvovaće sutra obeležavanju Dana Bezbednosno-informativne agencije, povodom 19 godina od osnivanja.\nPredsednik Vučić sutra na obeležavanju Dana BIA\nPredsednik Srbije Aleksandar Vučić prisustvovaće sutra obeležavanju Dana Bezbednosno-informativne agencije, povodom 19 godina od osnivanja Svečanost će biti održana u 11 sati, saopštila je Služba za saradnju sa medijima predsednika ...\nVučić sutra na obeležavanju Dana Bezbednosno-informativne agencije\nSvečanost će biti održana u 11 sati. Predsednik Srbije Aleksandar Vučić prisustvovaće sutra obeležavanju Dana Bezbednosno-informativne agencije, povodom 19 godina od osnivanja. Svečanost će biti održana u 11 sati, saopštila je Služba za saradnju sa medijima predsednika Srbije.\nPredsednik Srbije Aleksandar Vučić prisustvovaće sutra obeležavanju Dana Bezbednosno-informativne agencije, povodom 19 godina od osnivanja. Svečanost će biti održana u 11 sati, saopštila je Služba za saradnju sa medijima predsednika ...


Dodik:Na dnevnom redu nije secesija | Republika Srpska\nNaslovna Vijesti Dodik:Na dnevnom redu nije secesija\nDodik:Na dnevnom redu nije secesija\nPremijer Republike Srpske /RS/ Milorad Dodik izjavio je da ni narednu vladu u ovom entitetu neće formirati stranci, te dodao da „na dnevnom redu“ u Srpskoj nije sececija, ali jeste borba za njen status. „Naravno, to može da evoluira i u nekom vremenu dovede nas u drugačiju poziciju kada svi shvate da je BiH nemoguća zemlja“, rekao je Dodik u intervjuu za beogradski nedjeljnik „Nin“.\nDodik je naveo da su u RS primijetili da se u savjetodavnom mišljenju Međunarodnog suda pravde o legalnosti jednostrano proglašene nezavisnosti Kosova navodi da deklaracija nije suprotna međunarodnom pravu i dodaje da ne misli da je to vezano za tu konkretnu deklaraciju, već za deklaracije uopšte.\n„To će u sagledavanju naših pozicija u budućnosti biti važan element“, naglasio je premijer Dodik i dodao da je bilo zahtjeva iz međunarodne zajednice da RS odustane od politike sprečavanja da BiH prizna Kosovo, ali da je on stavio do znanja da je to nemoguće i da RS neće mijenjati ovaj svoj stav.\nPrema njegovim riječima, ako su stranci objašnjavali Banjaluci da Albanci i Srbi nisu mogli da zajedno žive u Srbiji, jer su ratovali, kako onda da objasne da Bošnjaci i Srbi mogu u BiH.\n„Kako mi možemo da živimo u istoj državi sa onima koji uporno negiraju RS, Srbe smatraju zločincima i glavnim krivcima za sve što se dešavalo“, pita Dodik.\nDodik je rekao da je prošlo vrijeme za prenos ovlašćenja sa RS na nivo BiH i da Sarajevo živi u iluziji da će im stranci doći i napraviti državu po njihovoj mjeri.\n„Strancima treba RS kao problem, a Srpska je jedina zajednica u BiH koja je pokazala da može da bude samoodrživa. Zato su problem Milorad Dodik i SNSD i zato sad sve čine da, ako već ne mogu da nađu nekog ko će da nas pobijedi, da nas bar oslabi da ne možemo sami da formiramo vladu kako bi zavisili od nekoga“, kaže premijer Srpske.\nDodik je naveo da je očigledan bio napor struktura zapadnih zemalja da da razbije vladajući koaliciju u RS i da ujedi opoziciju, ali u tome nisu uspjeli.\n„Ovo je prva vlada koju nisu formirali stranci. A ja im poručujem da ni sljedeću neće praviti“, rekao je Dodik.


Podržati principe Globalnog dogovora UN – Nadlanu.com\nPodržati principe Globalnog dogovora UN\nObjavljeno 18. okt 2012. / 11:27:24\nBEOGRAD, 18. oktobra 2012. (Beta) - Državni sekretar u ministarstvu privrede i finasija Vlajko Senić izjavio je u četvrtak da je neophodno da Srbija razvija konkurentnu privredu i da unapredjuje izvoz uz poštovanje osnovnih ljudskih prava, zaštitu životne sredine i nastavak borbe protiv korupcije.\nOn je na sastanku evropske mreže Globalnog dogovora Ujedinjenih nacija (UN) o održivosti u finansijskom sistemu i ulozi lokalnih mreža u održivom razvoju i borbi protiv korupcije, kazao da svi u Srbiji moraju da podrže principe Globalnog dogovora UN bez obzira na tešku ekonomsku situciju, možda najtežu u proteklih 12 godina.\n"Bez obzira na tešku ekonomsku situaciju i prioritete vlade vezane za deficit, dugove, nelikvidnost, nezaposlenost i pad bruto društvenog proizvoda (BDP), ne sme se zapostaviti odgovornost prema društvu, zaposlenima i životnoj sredini", kazao je Senić.\nPrema njegovim rečima, prethodna vlada donela je Nacionalnu strategiju za društveno odgovorno poslovanje i usvojila je akcioni plan za primenu tog dokumenta.\nStalni koordinator UN u Srbiji Vilijam Infante kazao je da Srbija ako želi da bude deo Evropske unije mora da prilagodi svoje vrednosti toj zajednici uz moralnu obavezu za takvo ponašanje.


Nova studija CGO: DF bilježi najveći stupanj evropeizacije - Vijesti.me\nIZBORNI PROGRAMI U CRNOJ GORI\nVučković navodi da partije podržavaju evropske integracije, ali to ne prate razrađenim strategijama Edit\nVladimir Vučković (Foto: CGO)\nSamir Kajošević 11. oktobar 2016, 15:59 ažurirano 8. februar 2019, 12:46\nUticaj Evropske unije na političke partije u Crnoj Gori očigledan, ali još uvijek ograničenog karaktera u opsegu i dometu, ocjenili su u Centru za građansko obrazovanje (CGO). Predstavljajući rezultate istraživanja “Evropeizacija izbornih programa u Crnoj Gori” iz te NVO su kazali da je transformacija moći EU uticala i na odnos partija ili koalicija prema evropskim integracijama.\n“Novi izborni programi donose i promjene u shvatanju evropske politike, i EU kao cjeline, u odnosu na prethodne izbore, posebno kod koalicije Demokratskog fronta, praveći jasan programski zaokret od umjerenog kontinuiranog pristupa procesu evropskih integracija do izraza euroskepticzma”, kazao je autor studije Vladimir Vučković.\nOn je kazao da se studija bavi istraživanjem da li se među partijama povećao ili smanjio interes za koncept evropeizacije u periodu parlamentarnih izbora. On je kazao da je će odnos partija prema EU značajno uticati na brzinu i kvalitet procesa pristupanja Uniji, ali i na podršku građana članstvu. Vučković je pojasnio da su autori studije analizirali osam partija koje učestvuju na oktobarskim izborima kao i da su odabrane jer su imale najmanje dva poslanika u prošlom sazivu skupštine. Kako je kazao, analizirani su programi DPS-a, DF-a, koalicije “Ključ”, SDP-a, Demokrata, Socijaldemokrata, Pozitivne Crne Gore i Bošnjačke stranke.\nVučković tvrdi da je većina relevantnih partija dostigla vidljiv nivo evropeizacije kroz izborne programe, ali da je većina rješenja i obećanja u pogramima data uopšteno. On navodi da partije podržavaju evropske integracije ali to ne prate razrađenim strategijama.\n“Svojevrsni kuriozitet je da najveći stupanj evropeizacije, sudeći po izbornom programu, bilježi upravo ona politička skupina (DF) koja je na osnovu istog analiziranog programskog sadržaja označena kao euroskeptična. U slučaju drugih političkih subjekata, koji navode da snažno podržavaju nastavak evropskih integracionih procesa, uticaj EU na stanke prilično varira. Tako je u Ključu i Demokratama transformativna moć EU rezultirala uvođenjem konkretnih mjera usklađenih sa političkim uslovima EU, ali polovično. DPS, SDP, SD, Pozitivna i BS nijesu uložili napor ili nijesu uspjeli da ponude konkretne pravce akcije i strategije koje uključuju standarde EU”, kazao je on.


Wes Anderson dizajnirao bar u Milanu | Happynovisad / Lifestyle\nBar se nalazi u kompleksu fondacije Prada, što nije iznenađujuće budući da je ova kuća već sarađivala sa Andersonom na kratkom filmu Castello Cavalcanti.\nBar Luce sada je otvoren za javnost, mada veliki broj ljudi misli da je u pitanju muzej, a ne pravi ugostiteljski objekat.\n"Iako mislim da bi ovaj bar bio savršen filmski set, verujem da će biti još bolje mesto za pisanje scenarija", izjavio je Anderson na sajtu bara. "Pokušao sam da od njega napravim bar u kojem bih ja voleo da provedem svoja poslepodneva van sveta mašte".\nNajlepše slike ovog bara sa Instagrama slede:\nPovezane teme: wes anderson, dizajn, prada


Bivši NBA igrač se tako vratio u Italiju gde je igrao ranije za Trento. U Virtus dolazi iz razvojnog tima Golden Stejta, iz Santa Kruz Voriorsa, gde je prosečno ubacivao 12,5 poena po utakmici u Razvojnoj ligi, a saigrač mu je bio naš Alen Smailagić.\nMarbl je visok 198 centimetara i igra na pozicijama beka i niskog krila. Rođen je 1992. godine u Mičigenu. Pohađao je koledž u Ajovi. Dok je nastupao u Trentu u proseku je davao 13,3 poena po utakmici u italijanskom šampionatu.\nOstaje da se vidi kako će se snaći u ekipi Virtusa koja se nalazi u grupi E Evrokupa u kojoj nastupa Partizan.\nPosle tri odigrana kola TOP 16 faze, Virtus deli prvo mesto u grupi sa Darušafakom i Partizanom.


Vučić privrednicima Japana: Teško ćete naći uslove kao ovde – Studio B\nVučić privrednicima Japana: Teško ćete naći uslove kao ovde Tanjug\nObjavljeno: 15.01.2018. 18:09 Izmenjeno: 15.01.2018. 18:09\nVučić je, na sastanku delegacija Srbije i Japana sa privrednicima dve zemlje, naveo i da japanske firme koje budu poslovale u Srbiji time mogu da da obezbede „najšire domete“ u spoljnoj trgovini, uz podsećanje da Srbija ima sporazume o slobodnoj trgovini sa kompletnim regionom, EU, Turskom, Rusijom, Belorusijom, Kazahstanom, ali i drugim zemljama Evroazijske unije.\n„Možda će vam se, poštovani prijatelji iz Japana, učiniti nepristojnim ono što ću reći, ali ja zaista mislim da japanske kompanije ne mogu da pronađu bolje mesto za ostvarenje svojih profita i poslovnih interesa i za ostvarenje dobrih rezultata u ekonomiji, od Srbije“, rekao je Vučić.\n„Kao država imamo značajne mogućnosti da raznovrsnim subvenicjma pomognemo vaša ulaganja i zato vam kažem da napravite tu računicu i molim vas da se odlučite za ulaganja i vaše veće prisustvo u Srbiji“, podvukao je Vučić.\n„Mi želimo i uveren sam da je to vizija premijera Abea da mi, u Srbiji, budemo deo “Abenomiksa“ kako se to popularno širom sveta kaže. U Srbiji ćete imati lojalnog, korektnog i iskrenog partnera“, poručio je Vučić.


Pripadnici kriminalističke policije, odseka za suzbijanje privrednog kriminala uhapsili su B.K. iz Sombora zbog postojanja osnova sumnje da je izvršio krivično delo primanje mita. Postoji osnovana sumnja da je navedeno lice kao odgovorni u "Severtransu" u restrukturiranju ad Sombo ...\nSubotičanke organizuju humanitarni turnir, poziv i za OK Apatin\nU nedelju će odbojkašice Apatina učestvovati na humanitarnom turniru u Subotici. Turnir će biti organizovan za decu ometenu u razvoju iz subotičke škole Žarko Zrenjanin i biće propraćen sloganom "Deca za decu". U prvom meču, odnosno na otvaranju turnira u sportskoj ...\nU Sonti isključenja...\nSutra 12. februara 2014.godine zbog radova na dalekovodu pola Sonte neće imati električnu energiju u periodu od 10 do 12 sati. U pitanju su sledeće ulice : Jugoslovenska, Apatinski put, Apatinska, J.J. Zmaja, Karađorđeva, Kajmakčalanska, Vojvođanska, Štrosmajerova, Kosovska ...\nPre neki dan sam na internetu pročitao nešto što će verovatno i moja deca pričati svojoj deci. Koliko sam ja shvatio, a nisam baš puno, neki Apatinci su pomogli drugim Apatincima da se švercuju u Nemačkoj. Evo slike za slučaj da ovi dobri ljudi sklone negde tu vest: ...\nKofer uspomena iz grada na Tisi\nNajmlađe odbojkašice Apatina i Bum Voleja iz Prigrevice u nedelju su boravile u Bečeju i bile gošće Odbojkaškog kluba Bečej. Odigran je veliki broj utakmica u mini odbojci na četiri odbojkaška terena uz odličnu organizaciju domaćeg kluba. Nakon mečeva u min ...\nPrvi koraci Nove demokratske stranke, konferencija za medije najavljena za sredu\nKancelarija Nove demokratske stranke u Apatinu počinje sa radom sutra 11. februara, izjavio je za 025 Info mr Vladimir Simin, regionalni koordinator Nove demokratske stranke za Zapadno-bački okrug i član Pokrajinskog izbornog štaba NDS. Kancelarija se nalazi u ulici Srpskih vladara 36 (nov ...\nIsplata penzija za kateogriju bivši zaposleni počeće u utorak, 11. febuara na šalterima banaka i pošti. U pitanju je isplata prvog dela penzije za mesec januar. ...\nIzveštaj Policijske uprave Sombor\nU proteklih sedam dana na području Policijske uprave Sombor dogodilo se 11 saobraćajnih udesa. Na području naše opštine dogodila se jedna saobraćajna nezgoda u kojoj je zabeležena samo materijalna šteta. Najveći broj nezgoda dogodio se na području Sombora, čak &scaron ...\nU apatinskom Domu kulture u petak 7. februara održan je izbor za najbolje u oblasti sporta u 2013. godini. Manifestaciju je organizovala SO Apatin i Sportski savez opštine Apatin. Za najboljeg sportistu Apatina u 2013. godini proglašen je rukometaš Apatina Jugoslav K ...\nUbedljive Apatinke lako do 'Top 16' faze\nPionirke OK Apatin savladale su u baraž utakmici subotički Volejstars sa 3:0 u setovima. Ovom pobedom naše odbojkašice su se plasirale među 16 najboljih klubova u Vojvodini. Takmičenje na pionirskom prvenstvu Vojvodine će se nastaviti polovinom marta meseca kad će biti poznato ...\n[Prva] < prethodna...34567891011...sledeća > [Poslednja]


Šeranić: U fazi smo žutog kartona, ako ne budemo pazili i dobijemo crveni bićemo isključeni - Portal 072info\nŠeranić: U fazi smo žutog kartona, ako ne budemo pazili i dobijemo crveni bićemo isključeni\nAlen Šeranić, ministar zdravlja i socijalne zaštite u Vladi Republike Srpske, gostujući u emisiji “Direktno” na ATV, naveo je kako je nakon relaksiranje mjera, ipak došlo do opuštanja.\n– Došlo je i do razmišljanja koja idu u pravcu ‘neće to da se desi meni, ne može meni da se desi’, a kada se radi o respiratornim virusima, koji se prenose na ovakav način, vrlo su eksplozivni i vrlo brzo se šire, naveo je Šeranić.On je naveo da se u BiH u posljednjih dvadesetak dana pojavilo žarište u Modriči, pa Srpcu i Kostajnica.\n– Nakon toga smo imali Ljubinje, Bileću… Sad je to Bijeljina i Višegrad, kaže Šeranić i dodaje da – fudbalskim žargonom rečeno kada dobijete žuti karton, morate da se pazite da ne dobijete crveni i budete isključeni, dodao je Šeranić.\nNema lijeka, nema vakcine – maska, dezinfekcija i distanca su načini borbe.\n– Mi smo svi zajedno u fazi sa žutim kartonom, što znači da treba i dalje da se bavimo sa preventivnim mjerama, o kojima smo govorili mnogo puta. Nemajući lijeka, nemajući vakcine, maska nam je jedini način, uz pranje i dezinfekciju ruku i fizičku distancu, jedini način da se borimo protiv ovog virusa, zaključuje Šeranić.\nPrethodni članakPolicijska akcija u BiH: Pronađeni heroin i spid\nSljedeći članakIznenađujuća vijest: Robert Prosinečki se vraća na selektorsku klupu


Belorusija: Utvrđeno da je opozicioni aktivista izvršio samoubistvo\nPoznati beloruski opozicionar Oleg Bebenjin, koji je nađen obešen u svojoj kući u blizini Minska, izvršio je samoubistvo.\nPatolozi su utvrdili da na telu Bebenjina, osim tragova omče oko vrata, nema drugih povreda, saopštilo je lokalno tužilaštvo.\nBebenjin (36) osnovao je veb stranicu "Čarter 97" na kojoj su objavljivanje kritike na račun predsednika Aleksandra Lukašenka, javlja mreža Bi-Bi-Si.\nNjegove kolege ne mogu da vjeruju da se Bebenjin, otac dvoje djece, ubio i naglašavaju da Bebenjin nije ostavio oproštajno pismo i da nije imao ni porodičnih ni zdravstvenih problema.\nBebenjin je, kažu njegove kolege, bio zaokupljen svojim radom i kampanjom opozicionog predsedničkog kandidata Andreja Sanjikova.


Uhapšena bivša djevojka nastradalog Dženana Memića, Alisa Ramić\nGrađani Sarajeva nekoliko puta su izlazili na proteste zbog slučaja Dženan Memić.\nPripadnici Ministarstva unutrašnjih poslova Kantona Sarajevo (MUP KS) uhapsili su dvije osobe u slučaju nastradalog mladića Dženana Memića.\nKako je za Radio Sarajevo (RSE) potvrdio advokat porodice Memić, Ifet Feraget, među uhapšenima je nekadašnja partnerka nastradalog mladića Dženana Memića, Alisa Mutap, sada Ramić.\nPortparol MUP-a KS, Mirza Hadžiabdić, je saopštio da policijski službenici Uprave policije MUP-a KS vrše pretrese na dvije lokacije na području Kantona, jedna na području opštine Ilidža, druga na području opštine Stari grad Sarajevo, s ciljem prikupljanje dokaza, rasvjetljavanja i dokumentovanja krivičnih djela koja su predmet istrage Tužilaštva Bosne i Hercegovine (BiH) u okviru slučaja Dženan Memić.\nIz Tužilaštva BiH tokom dana je saopšteno da su dvije osobe, čiji se prostori pretresaju, pripadnici Direkcije za koordinaciju policijskih tijela BiH.\n“Aktivnosti se vrše u okviru predmeta na kojem Tužilaštvo BiH intenzivno radi, a koji se odnosi na krivično djelo organizovani kriminal u vezi sa ometanjem istrage i prikrivanjem dokaza, a sve u vezi sa stradanjem mladića Dženana Memića u februaru 2016. godine”, navodi se iz Tužilaštva BiH.\nŠta se zna o slučaju Memić?\nNaime, Memić je na Ilidži kod Sarajeva zadobio teške povrede glave, u incidentu koje je Tužilaštvo KS okvalifikovalo kao saobraćajnu nesreću, dok je porodica Memić tvrdila suprotno. Preminuo je 5. februara 2016. godine, a njegova smrt još uvijek nije razjašnjena.\nOd 3. februara 2021. godine u pritvoru se nalazi bivši načelnik za saobraćajne istrage MUP-a KS Hasan Dupovac, osumnjičen za zloupotrebu položaja.\nSa njim je uhapšen i Zijad Mutap, te osumnjičen za ometanje istrage u slučaju "Memić".\nPored njih dvojice, u pritvoru je i policajac Josip Barić, osumnjičen da je počiniokrivično djelo organizovanog kriminala u vezi sa krivičnim djelom protivzakonito posredovanje i pomoć počiniocu poslije učinjenog krivičnog djela.


Studenti iz Srbije pobedili na takmičenju EU | Glas javnosti\nčetvrtak 14. april 2011.\nPočetna > Društvo > Studenti iz Srbije pobedili na takmičenju EU\nStudenti iz Srbije pobedili na takmičenju EU\nBRISEL - Grupa studenata Beogradskog Univerziteta koja je konstruisala prvi javni solarni punjač mobilnih telefona pobedila je na takmičenju Evropske komisije u obnovljivim izvorima energije, izjavio je agenciji Beta vođa tog tima, student Elektrotehničkog fakulteta u Beogradu Miloš Milisavljević.\nMilisavljević je rekao da je solarni šunjač koji su on i njegove kolege izumele u Briselu proglašen najbolji u "kategoriji smanjenja javne potrošnje" energije.\n"Od 309 projekata koliko je bilo prijavljeno plasirali smo se u 27 najboljih. Mi smo ovde ubedljivo najmlađi učesnici. Upravo smo saznali da smo pobedili i da smo postali najbolji projekat u oblasti održivog razvoja u Evropi", rekao je Milisavljević. On je dodao da je solarni punjač ispred zgrade Evropskog parlamenta.\nsolarni punjač će biti izložen ispred zgrade Evropskog parlamenta do petka, a potom će biti vraćen u Beograd. Milisavljević je rekao da su svi ostali učesnici takmičenja bili iz zemalja Evropske unije i da je jedino njegov tim i zemlje nečlanice Unije.\n"Ovo je za nas veliki uspeh. Mi smo jedini iz zemlje koja nije članica Evropske unije. Nismo mogli ni da zamislimo da postavimo naš punjač ispred zgrade Evropskog parlamenta, a pre samo šest meseci smo ga postavili u Obrenovcu", rekao je on.\nUređaj pod nazivom "Strouberi drvo" (Strawberry), koji su izumeli srpski studenti, postavljen je ispred zgrade Evropskog parlamenta u Briselu tokom manifestacije Nedelja održivog energetskog razvoja. Tu manifestaciju organizuje Evropska komisija.\nUkraden deo krova sa crkve Bogorodice Ljeviške\nLoš materijalni i socijalni status starih\nDulić: Moj dopunski rad u skladu sa zakonom


Gradiska.com - Aktuelni projekti „Vodovoda“ biće završeni prije roka\nAktuelni projekti „Vodovoda“ biće završeni prije roka\nUkoliko vrijeme posluži, mještani Orahove i Gašnice, pitku vodu trebalo bi da dobiju prije proljeća, kada je zvanično rok za završetak radova na izgradnji sistema vodosnabdijevanja u ovom dijelu Gradiške.\n„Izgradnja ključnih objekata, rezervoara i pumpne stanice, je završena“, ističe direktor Sandro Zeničanin. U toku je uređenje manipulativnih površina oko rezervoara i izgradnja potisno distributivnih cjevovoda.\nPodsjetimo, izgradnja vodovodne mreže u Orahovoj i Gašnici realizuje se donatorskim sredstvima Vlade Republike Češke. Preduzeće „Vodovod“ je za ovaj projekat uspjelo obezbijediti sredstva u uznosu od 1 530 000,00 KM.\nDobrom dinamikom teku i radovi u istočnom dijelu grada. Završetkom poslova biće riješen problem nedostajuće komunalne infrastrukture, odnosno vodovodne mreže, u rejonu naselja Krošnja i Jelšingrad 2, kako bi se olakšala izgradnja stambenih, stambeno-poslovnih i objekata male privrede, te poboljšale hidraulične karakteristike vodovodnog sistema za naselja u ovom dijelu grada. Vrijednost ove investicije iznosi 180 000 KM. Sredstva u visini od 100 000 KM obezbijeđena su putem Investicione razvojne banke, a preostali iznos iz Bužeta grada Gradiška.\nU pilot zoni koja je odabrana za implementaciju projekta daljinskog očitavanja potrošnje vode kod krajnjih korisnika, naselju kod Stočne pijace, u toku je ugradnja ultrazvučnih vodomjera sa senzorima.\n„Očekujem da ćemo do kraja mjeseci završiti poslove i pustiti sistem u probni rad, te na taj način modernizovati našu uslugu“, kaže Zeničanin. Putem web platforme, svi potrošači koji budu imali smart vodomjere moći će samostalno očitavati svoju potrošnju i biti obavještavani o eventualnim problemima na sistemu.\n„Želimo u dogledno vrijeme ovaj sistem obezbijediti na što širem području grada“, ističe Zeničanin, dodajući da je preduzeće, u cilju obezbjeđivanja potrebnih sredstava, apliciralo prema mnogim međunarodnim institucijama.\nU „Vodovodu“ konstantno prate mogućnosti koje se nude kod međunarodnih partnera i, shodno tome, redovno ažuriraju planove za naredni period. „Mnoge investicije su već vrlo izvjesne u idućoj godini“, poručio je Zeničanin.\nViše iz kategorije: « Od iduće godine savremeni video nadzor na području Gradiške\tHrabar i požrtvovan čin gradiških policajaca »


U Bursi održano “Veče jedinstva, druženja i solidarnosti“ – Kazaljka\nNaslovna/Društvo/U Bursi održano “Veče jedinstva, druženja i solidarnosti“\nGrađani Turske porijeklom iz Sandžaka su izuzetno uspješni poslovni ljudi, naučnici, profesori, javni i kulturni radnici pa stoga očekujem da ćemo nastaviti saradnju na svim zajedničkim programima i projektima, rekla predsjednica BNV-a\nkazaljka Send an email 10.02.2020.\nNOVI PAZAR (AA) – Delegacija Bošnjačkog nacionalnog vijeća u kojoj su bili predsjednica Jasmina Curić i potpredsjednik Fuad Baćićanin prisustvovala je u Bursi u Turskoj manifestaciji “Veče jedinstva, druženja i solidarnosti“, koju je organizovalo Udruženje “Bursa Bosna-Sandžak“, prenosi agencija Anadolija.\nU obraćanju Curić je rekla da je Bošnjačko nacionalno vijeće krovna institucija Bošnjaka i najviše političko i predstavničko tijelo koje se skoro tri decenije bori za očuvanje identiteta i ostvarivanja prava i boljeg položaja Bošnjaka u Sandžaku. U cilju rješavanja statusa Bošnjaka i Sandžaka BNV je pokrenuo inicijativu za uspostavljanje autonomije Sandžaka kroz model specijalnog statusa.\n“Građani Turske porijeklom iz Sandžaka su izuzetno uspješni poslovni ljudi, naučnici, profesori, javni i kulturni radnici, pa stoga očekujem da ćemo nastaviti saradnju na svim zajedničkim programima i projektima. Cilj Bošnjačkog nacionalnog vijeća je da zajedno sa vama očuvamo veze između građana Turske porijeklom iz Sandžaka i Bošnjaka Sandžaka“, istakla je Curić.\nSkupu su prisustvovali i predstavnici Vlade i Skupštine Republike Turske, gradonačelnik Burse, predsjednici više opština iz Turske, konzul Bosne i Hercegovine u Istanbulu, zvaničnici i predsjednici opština iz BiH te privrednici i predstavnici brojnih bošnjačkih udruženja iz Turske, navode iz BNV-a.\nOsmeh i humanost Ljube Marinkovića, vozača autobusa u Beogradu\nPsi lutalice kidišu u Prijepolju


Izvor: SrbijaDanas.com, 04.Avg.2020, 18:44\nFK Crvena zvezda potpisao je ugovore sa 17 talentovanih fudbalera koji predstavljaju budućnost crveno-belih.\nKako se navodi na sajtu >> Pročitaj celu vest na sajtu SrbijaDanas.com << Zvezde, na osnovu fenomenalnih partija koje su prikazivali, klub je odlučio da nagradi, ali i sačuva talentovanu decu koja predstavljaju budućnost Crvene zvezde.\n- Ovo je samo jedna u nizu stvari koje me čine ponosnim kao direktora. Današnje potpisivanje ugovora je vrlo važno za sve buduće generacije koje dolaze, a sa ovim pokazujemo ozbiljnost Crvene zvezde. Očekujem da u narednom periodu što vise igrača zaigra za naš seniorski tim. Ovo je samo mali korak u njihovoj karijeri i sada imaju dobru početnu poziciju u odnosu na sve druge. Dokazali su da zaslužuju da budu deo kluba i mi im se na ovaj način odužujemo. Vrlo je važno da se ne zadovolje ovim, već da nastave da rade još predanije – rekao je direktor omladinske škole cveno-belih Dragan Mladenović.\nTalentovane tinejdžere došao je da pozdravi i aktuelni šef stručnog štaba Crvene zvezde Dejan Stanković koji je bio oduševljen što su klinci potpisali profesionalne ugovore.


Izvor: Blic, 03.Nov.2013, 12:01 (ažurirano 02.Apr.2020.)\nNakon nekoliko pobeda na svetskim takmičenjima u produkciji remiksa, domaći di-džej i producent Kid Vibes objavio je svoj radio remiks koji je urađen za pesmu “Seize The Night” čiji su originalni autori Pitbul i Honorebel.\nOvo je prvi put da neki domaći muzičar sarađuje sa najvećim svetskim zvezdama kao što je Pitbull a remix je zvanično u prodaji u najvećim online prodavnicama Beatport i iTunes.\nOvaj producent iza sebe ima veliki broj realizovanih projekata od kojih mogu da se izvoje remix za Honorebel-ovu pesmu “Strip Search” i pesma “Midnight” koja je izdata na 10 kompilacija chillout muzike.\nRad ovod di-džeja možetepratiti na njegovoj internet stranici, Fejsbuku i Tviteru.\nVIDEO: Di-džej Kid Vibes i Pitbul:\nIzvor: Dzungla.org, 03.Nov.2013\nNakon nekoliko pobeda na svetskim takmičenjima u produkciji remiksa, domaći di-džej i producent Kid Vibes objavio je svoj radio remiks koji je urađen za pesmu “Seize The Night” čiji su originalni autori Pitbul i Honorebel.. OpširnijeBlic


Home Politika BiH Dok najavljuju povećanje plata između 14 i 22 KM, 80.000 ljudi napustilo...\n“Zamislite, vama je plata ako radite u jednoj prodavnici, ako ste srećnik, 700 KM, a taj poslodavac je prošle godine ostvario dobit za koju je dobio od vlade podsticaj od milion KM, a od toga nijedne marke nije povećao platu. Zbog čega onda pare odlaze iz budžeta za takve poslodavce, za koga mi to onda radimo”, Ranka Mišić, predsjednica Saveza sindikata RS\nPrema podacima kojima raspolažu sindikalne organizacije u BiH, oko 80 hiljada ljudi je u prvih šest mjeseci ove godine otišlo u zemlje Evropske unije. Suštinski razlog su male zarade. Potrošačka korpa za četvoročlanu porodicu trenutno je više od dvije hiljade konvertibilni maraka (KM), dok su plaće u realnom sektoru većinom na nivou minimalne plaće. Prosječna, koja je oko hiljadu maraka, u oba entiteta za mnoge je na nivou nemogućeg.\nNext articleKomšić: Neka direktor EP podnese ostavku čim to uradi ministar Džindić i premijer Novalić


Ruski statisti na vežbama NATO-a: Obuka za ne daj bože - Sputnjik Srbija\n17:57 16 Jul 2020\n09:52 31.03.2017 (osveženo 11:59 31.03.2017) Preuzmite kraći link\nVojne vežbe američkih snaga koje se nalaze u Nemačkoj, uz učešće „statista koji govore na ruskom jeziku“, nisu nikakva priprema za neke akcije, rekao je zvanični predstavnik zajedničkog višenacionalnog centra za obuku vojnika u Nemačkoj kapetan Kopnenih snaga SAD Kris Bredli.\n„U našem centru vojnike obučavamo načinima koji su najbliži realnosti kako bi se garantovalo da oni mogu da rade u različitim situacijama“, rekao je Bredli, komentarišući pojavu oglasa na zvaničnom sajtu Berlina u kojem se traže ruski statisti radi učešća na vojnim vežbama koje će biti održane 26. aprila na poligonu u blizini Nirnberga.\nOn je naveo da „ti scenariji nisu priprema za bilo šta, već da su usmereni na to da američki vojnici i saveznici budu spremni da rešavaju čitav spektar problema sa kojim mogu da se susretnu u svetu“.\nBredli podseća da se „američki vojnici i njihovi saveznici spremaju na tom poligonu od 1952. godine“.\n„U uslovima kada se mir promenio, mi smo promenili fokus naše obuke. U nedavnim vojnim vežbama učestvovalo je 1.250 osoba iz Kanade, Češke, Estonije, Francuske, Mađarske, Nemačke, Italije, Makedonije, Letonije, Holandije i Slovenije“, naveo je on.\nPrema njegovim rečima, „ljudi koji govore na stranim jezicima i različiti saveznici koji učestvuju u vojnim vežbama osiguravaju kompleksnost scenarija“.\nPres-sekretar predsednika Rusije Dmitrij Peskov izjavio je da Kremlj ne prati izvođenje vojnih vežbi u Nemačkoj. Time se bave obaveštajne službe zemlje.\nvojne vežbe, Nemačka\n17:27 Potvrđeno: EU skinula Srbiju sa liste bezbednih zemalja\n17:21 Crna Gora nema odgovor na ekonomske izazove pandemijske krize\n17:20 Zaharova: Tvrdnje o „produženoj ruci Kremlja“ širom sveta – američka paranoja


Romkinjama obrazovanje otežava i sama država - Fondacija 021 | neprofitna organizacija\nPočetna » Vesti » Romkinjama obrazovanje otežava i sama država\nRomkinjama obrazovanje otežava i sama država\nPost published:28. januara 2015.\nPoslednjih godina često se priča o emancipaciji marginalizovanih grupa žena, kao što su Romkinje, ali isuviše se malo radi na praktičnoj primeni i usvajanju propisa koji bi kvalitet njihovog života podigli na viši nivo.\nDekada Roma počela je 2005. godine, dakle pre skoro deceniju. Od tada je napravljena Strategija za integraciju Roma, kao i lokalni akcioni planovi, ali život Roma se ne popravlja, a pogotovo ne život Romkinja. Radmila Zećirović, koordinatorka za romska pitanja Novog Sada za 021 objašnjava da bi Romkinje živele mnogo bolje kada bi Grad usvojio akcione planove za Romkinje, koji su napravljeni još pre dve godine.\n„Ono što mi zagovaramo u svakoj opštini i gradu je usvajanje lokalnog akcionog plana za Romkinje. Zato i ne postoje posebni programi za obrazovanje i emancipaciju, jer se ne usvajaju akcioni planovi. Kada bi se usvojili, onda bi se oformili i posebni programi za obrazovanje Romkinja“, kaže ona i ističe da u samoj Pokrajinskoj vladi ne postoji politička volja da se usvoje lokalni akcioni planovi za Rome, kao da država ne želi da reši problem obrazovanja Roma.\nOna dalje ističe da „Romska ženska mreža Srbije“ stalno organizuje seminare i edukacije za Romkinje, zbog čega su one sve više zainteresovane za obrazovanje. Međutim, problem oko emancipacije Romkinja je zapravo njihova tradicionalna uloga majke i domaćice, ali i činjenica da rano stupaju u brak. Na taj način one su onemogućene da istraju u školovanju, kako bi sebi omogućile bolji i sadržajniji život.\nDa nije uvek tako i da treba istrajati svedoči priča Marije Aleksandrović, Romkinje koja je uprkos teškim životnim uslovima bila uporna, završila visoke škole, a sada je magistar književnosti.\n„Ja sam rođena Novosađanka, ali od detinjstva sam trpela diskriminaciju jer sam Romkinja. Bela deca su me izbegavala, ali naučila sam da budem samoj sebi dovoljan partner za igru. Slično je bilo i kasnije kada sam krenula u školu, ali problem je bio što sam tada morala da počnem da radim sa mamom u ciglani. Radile smo kao fizičke radnice, teglile cigle, ali stalno sam sebi ponavljala da moram da uspem“, priča Marija.\nOna je sada, dvadeset godina kasnije, završila fakultet i doktorske studije, i radi na projektu inkluzije romskih učenika u srednjim školama u Vojvodini. Kako sama kaže, trenutno svom snagom pomaže drugim Romima da istraju i završe škole, svojim primerom im pokazuje da je to itekako moguće.\nPrema podacima „Romske ženske mreže“, Romkinje najčešće završe samo osnovnu školu, a one koje završe srednju često završe i fakultet. Ali takvih je jako malo jer je za to potrebna prvenstveno ekonomska nezavisnost. Ljiljana Lekić iz Udruženja žena „Romena“ otkriva za 021 strategiju kojom pokušavaju što više žena Romkinja da ohrabre da završe školu.\n„Mi idemo direktno u naselja. Ja od 2006. godine radim sa romskom populacijom i radim na uključivanju dece i žena u obrazovni sistem. Samim tim u naseljima žive porodice koje ja već generacijski poznajem pa mi je lakše da steknem njihovo poverenje. Svoje korisnice pošaljem u Centar za socijalni rad, a oni im tamo obezbede raznorazne obuke, motivišu ih da završe osnovnu školu i bave se njima pojedinačno“, kaže ona.\nU Novom Sadu je početkom 2014. godine oformljen Tim za inkluziju Roma, koji funkcioniše u saradnji sa Centrom za socijalni rad, nevladinim organizacijama za pomoć Roma, kao i stručnjacina iz novosadskih škola. Tim je za sada uspeo da poveća broj devojčica Romkinja koje završavaju srednju školu. Plan za budućnost je da se konačno istraži ova oblast i napravi prva statistika vezano za obrazovanje Romkinja, kako bi se ubuduće ovaj problem mogao lakše rešavati.


Navijači PSŽ-a uplašeni zbog ubistva Tatona\nDecembar 8, 2018 Decembar 8, 2018 ŽURNAL\n“Pod lupom” će proteći gostovanje navijača francuskog kluba u srpskoj prestonici u utorak.\nDolazak 500 navijača Pari Sen Žermena u Beograd na meč Lige šampiona protiv Crvene zvezde izaziva skoro jednaku pažnju tamošnje javnosti kao i sama utakmica.\nRazlog je briga Francuza za bezbednost svojih državljana u srpskoj prestonici, gde je 2009. godine preminuo navijač Tuluza Bris Taton, od povreda koje je zadobio u tuči sa navijačima Partizana.\nZbog tog slučaja, novo navijačko gostovanje Francuza u Beogradu biće posebno nadgledano.\n– Od smrtonosnog napada na Brisa Tatona od strane navijača Partizana u septembru 2009. godine na ulicama Beograda, dva francuska kluba su igrala u srpskoj prestonici. Ren, u Avgustu 2011. (protiv Zvezde), i Bordo, takođe protiv crveno-belih godinu dana kasnije – podseća autor teksta Le Parisien, koji napominje da navijači dva pomenuta francuska kluba nisu imala problema u Beogradu.\n– Obezbeđenje sa njima nije imalo posla, jer ih je bilo malo, tek oko desetak Renovih i 50 Bordoovih. To je, naravno, ništa, spram 500 koliko se očekuje fanova Pari Sen žermena u Beogradu u utorak uveče za meč odluke u grupi Lige šampiona.\nAutor teksta dalje navodi da, sem stalnog podsećanja na ubistvo Tatona koje prati gotovo svaki meč srpskog i francuskog tima, tenziju izaziva i činjenica da su se navijači Zvezde i Pari Sen Žermena već sukobili u Parizu, što pojačava bojazan od novih sukoba.\n– Lokalne vlasti (srpske vlasti, prim. aut) se pribojavaju da bi navijači Pari Sen Žermena mogli da provociraju navijače zvezde albanskim simbolima. Takođe, i spekulacije pariskog “Lekipa” o nameštanju rezultata prve utakmica dva tima u Parizu, takođe su naljutile navijače Zvezde pred revanš sa “Svecima”, pa i to može biti okidač za moguće napade – piše u tekstu Le Parisijena.\nZbog svega gore navedenog, dolazak više stotina navijača pariskog kluba izaziva punu pažnju sa obe strane.\n– Pari Sen Žermen je dobio 1000 mesta za utakmicu na “Marakani”, od toga će polovina biti zauzeta. Iz Pariza će tog dana poleteti tri aviona sa navijačima, koji će stići u Beograd oko 15 i 16 sati. Na aerodromu, najvatrenije pristalice PSŽ-a (od kojih je 50 posto tvrdih huligana), sačekaće autobusi koji će ih odvesti najpre do lokacije koja je određena za njih, pa onda odatle do stadiona. Parižanima neće biti dozvoljena slobodna šetnja po beogradskim ulicama.\nMinistarstvo spoljnih poslova Francuske upozorava navijače da shvate ozbiljno sve savete i da ne pokazuju obeležja PSŽ u Beogradu.


Estonija preuzela predsedavanje EU, podržava proširenje - European Western Balkans\nZastave Estonije i EU; Foto: Evropski parlament\nBRISEL – Estonija, koja je danas preuzela predsedavanje Evropskim savetom, kaže da se zalaže za proširenje EU.\nUradićemo najbolje što možemo da tokom našeg predsedavanja načinimo konkretne korake napred, poručuju iz Talina u izjavi za Tanjug.\nEstonija danas prvi put u svojoj istoriji preuzima rotirajuće, šestomesečno predsedavanje EU.\nIznoseći planove predsedavanja, premijer Estonije Juri Ratas kaže da će cilj njegove zemlje biti ”ujedinjenija, bezbednija i snažnija EU”.\n”Estonija će se fokusirati na četiri oblasti: otvorena i inovativna evropska ekonomija, bezbednost Evrope, digitalna agenda sa slobodnim protokom podataka u EU i Evropa koja je održiva i sveobuhvatna”, poručio je estonski premijer povodom početka predsedavanja Estonije Evropskim savetom.\nZvanični Talin ističe da nabrojane oblasti ne znače da proširenje EU neće biti u centru pažnje i podvlače da se ”Estonija uvek zalagala za proširenje”.\n”Estonija je uvek podržavala proširenje i mi ćemo učiniti najbolje što možemo kako bi se tokom našeg predsedavanja napredovalo i kako bi se učinili konkretni koraci u toj oblasti”, izjavio je za Tanjug portparol estonskog predsedavanja Juri Las.\nEstonija, koja je od Malte preuzela predsedavanje EU, naglašava da će nastaviti da podržava primenu politike proširenja EU koju vidi i kao ”širi radni okvir na bezbednosti, stabilnosti i vladavini prava u Evropi”.\n”Naš pristup se bazira na principu da zemlje koje poštuju i promovišu ključne vrednosti EU i ispunjavaju striktne, ali i fer uslove, treba da napreduju na putu evrointegracija”, objašnjavaju u estonskom predsedavanju u saopštenju datom Tanjugu u Briselu.\nMinistar spoljnih poslova Estonije Sven Mikser nedavno je za Tanjug izjavio da u EU postoje strogi kriterijumi u vezi sa demokratijom i vladavinom prava, kao i sa socio-ekonomskom agendom, ali i dodao da Estonija snažno podržava koncept proširenja i očekivanja zemalja koje su izrazile želju da se pridruže Uniji.\nKao važan kriterijum za pristupanje EU, šef diplomatije Estonije naveo je i usklađivanje sa zajedničkom spoljnom i bezbednosnom politikom Unije.\n”Veoma cenimo odluke onih zemlja koje su se u potpunosti uskladile sa zajedničkom spoljnom i bezbednosnim politikom EU. Crna Gora je jedan od takvih primera. Kada nema spremnosti za usklađivanje sa evropskim odlukama onda je to svakako prepreka”, rekao je Mikser.\nEvropski komesar zadužen za pregovore o proširenju Johanes Han već je izneo očekivanje da će Srbija do kraja godine, odnosno tokom predsedavanja Estonije, otvoriti nova poglavlja u svojim pristupnim pregovorima.\nSrbija je tokom prethodna dva predsedavanja, Slovačke i Malte, otvorila po četiri nova poglavlja svakih šest meseci.\nDiplomatski izvori Tanjuga u Briselu kažu da očekuju sličnu dinamiku napretka Srbije u pristupnim pregovorima i do kraja ove godine.\nEstonijaJohanes HanJuri RatasJurij LasMaltaSven Mikser\n[BSF] Znamenačkova: EU – možda je treba poboljšati, ali ona “radi”


Ivanka Popović dobitnica Nagrade za izuzetnost Hemofarm fondacije\nBeta 3. decembra 2020. 12:55\nRektorka Beogradskog univerziteta Ivanka Popović dobitnica je „Nagrade za izuzetnost 2020.“ Hemofarm fondacije, saopšteno je danas.\nPriznanje za izuzetnost dodeljeno je Ivanki Popović zbog posvećenog rada sa studentima, uz odlučno zalaganje za očuvanje integriteta i ugleda Univerziteta, kao institucije od javnog značaja, navedeno je u saopštenju Hemofarm fonadacije.\nPopović je na dodeli nagrade rekla da autonomiju i ugled Univerziteta čuvaju svi članovi akademske zajednice i da on treba da bude na raspolaganju javnosti.\n„Univerzitet ima mnogo načina na koje može da utiče na kretanje u društvu, a prvi i osnovni zadatak je kreiranje novih mladih generacija koji su savesni gradjani“, istakla je Popović.\nIvanka Popović, autorka ili koautorka više od 85 naučnih radova, objavljenih u medjunarodnim ili nacionalnim časopisima i dobitnica Medalje Srpskog hemijskog društva za uspeh i pregalaštvo u nauci, izabrana je za rektorku Univerziteta u Beogradu 2018. godine.\nOna je zahvali matičnom Tehnološko-metalurškom fakultetu, koji joj je, kako je rekla, omogućio da se bavim svojim pozivom, ali i Srpskom hemijskom društvu, sa kojim će koje je uticalo na njen profesionalni put i s akojim će podleiti nagradu.\nGeneralni direktor Hemofarma Ronald Zeliger kazao je da je ova godina pokazala „da je ljudskost najvažnija stvar u društvu i da jedino dobrota i saosećajnost mogu pomoći da se svet izbori sa globalnom krizom“.\n„Ponosan sam što je profesorka Popović ovogodišnji laureat, jer predstavlja izvanredan primer kako treba zastupati, organizovati i promovisati jedan Univerzitet, ali i podsticati otvoren i konstruktivan dijalog sa studentima“, poručio je Zeliger.\nDirektorka Hemofarm fondacije Suzana Djordjević navela je da su ove godine svetu više nego ikada potrebni odgovorni i posvećeni pojedinci, koji se bore da svet bude bolje mesto za život.\n„Naši kandidati često nisu vidljivi široj zajednici, ali njihov rad je priznat u naučnim krugovima i zbog toga su ovakve nagrade važne jer ukazuju na te izuzetne ljude“, istakla je Djordjević.\nPredsednik Komiteta za dodelu „Nagrade za izuzetnost“ Veran Matić kazao je da je ovo treća godina kako se nagrada dodeljuje istaknutim pojedincima i institucijama za doprinos razvoju zdravlja, kulture i obrazovanja, kao i da je za izuzetnost potrebno izgraditi tradiciju na čemu kompanija Hemofarm i radi.\nOvogodišnja dobitnica „Nagrade za izuzetnost“ pridružila se dosadašnjim laureatima, direktoru Istraživačke stanice „Petnica“ Vigoru Majiću i neurologu i osnivaču Centra za poremećaje pamćenja i demencije pri Kliničkom centru Srbije Elki Stefanovoj.\nOsim statue u obliku ždrala koji simbolizuje istrajnost i dugovečnost, nagradu čini i novčani deo kao podsticaj za dalji razvoj projekata i ideja.


Čertof: Bezbednost granice sa Meksikom već daje rezultate\nAdministracija predsednika Džordža Buša ukazuje da obezbeđivanje američke granice prema Meksiku smanjuje prelazak ilegalnih imigranata u zemlju. Novinar Glasa Amerike Majkl Boumen izveštava iz Vašingtona da je to saopšteno pošto je predsednik Buš potpisao zakonski predlog kojim se predviđa izgradnja ograde duž američko-meksičke granice dugačke oko 1100 kilometara.\nPredsednik Buš je u maju zatražio od Kngresa da usvoji sveobuhvatnu imigracionu reformu i, istovremeno, naredio preduzimanje hitnih mera za povećanje budnosti i bezbednosti duž tri hiljade kilometara dugačke američko-meksičke granice. Te mere obuhvataju razmeštanje jedinica Nacionalne garde duž granice, obučavanje dodatnog broja graničara i korišćenje usavršene tehnologije za nadzor zabačenih delova granice. Kongres do sada nije usvojio paket imigracionih reformi koji je predsednik zatražio. Ipak, sekretar za unutrašnju bezbednost, Majkl Čertof, kaže da napori administracije da obezbedi granicu već pokazuju rezultate.\n«Zahvaljujući dodatnim graničnim patrolama, dodatnoj infrastrukturi i zahvaljujući tome što je predsednik Buš uputio Nacionalnu gardu na granicu, počeli smo da beležimo, po prvi put, znatno smanjenje broja ilegalaca koje hvatamo prilikom prelaska granice.»\nČertof kaže da je ukupni broj uhvaćenih imigranata duž južne granice Sjedinjenih Država, za više od 8 odsto manji u odnosu na isti period prošle godine, što dokazuje da manji broj stranaca pokušava da ilegalno uđe u zemlju. Ipak, Čerof nije propustio da istakne da to smanjenje nije jednostavna posledica pojačanja granične kontrole. Podjednako važno, kako je objasnio, bilo je nedavno napuštanje politike «hvatanja i oslobađanja», koja je važila za stanovnike svih država sem Meksika.\nNa osnovu te stare takozvane politike «Svi sem Meksikanaca», svi koje je američka vlast uhvatila na granici bi bili oslobođeni po uplati kaucije, sve do suđenja. Ti pojedinci su se retko pojavljivali na zakazanom suđenju, radije se opredeljujući da se izgube unutar američkog društva. Čertof je istakao da pritvaranje umesto oslobađanja svih stranaca, jeste povećalo potrebu za zatvorskim kapacitetima i ponovo oživelo određene administrativne postupke, ali je istovremeno donelo određene rezultate. Sekretar za unutrašnju bezbednost je rekao da su federalni agenti takođe agresivniji prema američkim firmama koje zapošljavaju radnike bez dokumenata i da se posebni napori ulažu u hvatanje ilegalnih imigranata koji krijumčare drogu, peru novac i uključuju se u delatnost kriminalnih bandi. Ankete pokazuju da je nedelju pre kongresnih izbora imigracija glavno pitanje za znatan broj američkih birača.


Trenutno se gradi oko 500 stanova, najveće gradilište u Maloj Americi\nGradonačelnik Zrenjanina Čedomir Janjić, sa saradnicima, obišao je danas gradilište u naselju “Mala Amerika”, gde se intenzivno gradi stambeni kompleks sa skoro 200 stanova, čiji je investitor “Maksimović – gradnja” iz Zrenjanina. To je najveće gradilište objekata namenjenih višeporodičnom stanovanju u Zrenjaninu.\nTrenutno je u gradu aktivno sedam gradilišta, uz još nekoliko u pripremi, što zajedno čini oko 500 stanova u izgradnji. Veći deo prodat je unapred, uz rast cena nekretnina, ali i cena građevinskih parcela u vlasništvu grada. Radovi nisu prekidani ni tokom vanrednog stanja i ocenjuje se da epidemija izazvana koronavirusom ne bi trebalo da značajnije utiče na aktivnosti u tom građevinskom sektoru.\nGradonačelnik Janjić rekao je da ovakav obim stanogradnje nije u Zrenjaninu zabeležen duže od tri decenije. On je ocenio da je to najbolji pokazatelj ukupnih privrednih kretanja u gradu u poslednjem periodu. Podsetio je da tržište nekretnina u našem gradu u poslednjih deset – petnaest godina gotovo da nije postojalo.\nPročitajte još: DVORAC HERTELENDI: Naziru se konture budućeg dečijeg kompleksa\n– Danas je situacija potpuno drugačija. Zrenjanin je među gradovima u Srbiji sa ostvarenim najvećim prometom u toj oblasti. U gradu se trenutno gradi 500 stanova, a nisam siguran da li zainteresovani kupac može da nađe slobodan stan. Na više od 12 lokacija se planira kolektivna stambena izgradnja i veoma sam zadovoljan, jer je to pravi pokazatelj u kom pravcu ide grad. Zrenjaninci imaju poverenja u grad, u državu, dolaze investitori, i strani i domaći. Više od pet hiljada radnih mesta je u prethodnom periodu otvoreno u Zrenjaninu. Ovakav obim stanogradnje i ovakva gradilišta su sigurno rezultat i toga – rekao je Janjić nakon obilaska gradilišta.\n“Maksimović – gradnja”: Nemamo nikakvih problema sa tržištem\nTehnički rukovodilac zrenjaninskog građevinskog preduzeća “Maksimović – gradnja” Nebojša Maksimović kaže da će kompleks “Mala Amerika” imati 192 stana. Raspolagaće i sa 500 kvadratnih metara poslovnog prostora.\n– U prvoj fazi se useljava 80 stanova, a u narednim fazama postepeno će se dopunjavati taj broj do 192 stana. Nemamo nikakvih problema sa tržištem. Uspevamo da prodamo sve stanove koje završavamo, a rok za završetak prve faze je jul ove godine. Rok za završetak druge faze je maj iduće godine, s tim što planiramo da to bude gotovo i ranije. Po završetku prve počinjemo izgradnju treće faze – objašnjava Maksimović i dodaje da će završetkom ovog kompleksa taj deo Zrenjanina, gotovo u centru grada, dobiti potpuno nov izgled i da će na prostoru nekadašnjih napuštenih magacina živeti 500 – 600 stanovnika.\nOn je najavio i uređenje dela Gundulićeve ulice u zoni kompleksa, izgradnju novih trotoara i parking prostora.\nInače, sa 38 miliona evra ukupnog prometa na tržištu nekretnina u prošloj godini, Zrenjanin se nalazi u samom vrhu tabele u Srbiji, među prvih sedam gradova, a u jednoj analizi tržišta nekretnina u Beogradu, Zrenjanin je ocenjen kao grad koji će u budućnosti doživeti pravi građevinski bum, uz Beograd, Novi Sad i Kragujevac.\nTagoviČedomir Janjić izgradnja stanova u zrenjaninu Maksimović gradnja Nebojša Maksimović nl popularno stanovi\n19/05/2020 у 19:19\nšta bi sa višrstručnim obećanjem o asfaltiranju u Čenti .Idemo na nova obećanja ?


Policija, žandarmerija, specijalna tehnika: Minsk se sprema za nove proteste - 08.11.2020, Sputnik Srbija\nU centru Minska počele su da pristižu dodatne snage policije i žandarmerije, kao i specijalna tehnika zbog najavljenog novog protesta opozicije. 08.11.2020, Sputnik Srbija\nU centru Minska počele su da pristižu dodatne snage policije i žandarmerije, kao i specijalna tehnika zbog najavljenog novog protesta opozicije.\nKao i ranijih nedelja kada su održavani masovni protesti, mnogi kafići i prodavnice u centru beloruske prestonice su zatvoreni.\nDopisnik Sputnjika javlja da postoji problem sa radom interneta, što je već, od početka protesta, postala nedeljna tradicija.\nKako se očekuje, protesti će početi oko 14 časova po lokalnom vremenu.\nPolicija u Minsku uhapsila sve učesnike „marša lekara“ /video/


Niče stambeno poslovni kompleks\nNiče stambeno poslovni kompleks Istaknut\nObjavljeno u Business Napisano Urednik jun 08 2020\tveličina teksta\tSmanji veličinu teksta Povećaj veličinu teksta\n“Rešenje podrazumeva stambeno-poslovni kompleks na oko 100.000 kvdaratnih metara gde ćemo konačno dobiti zaokružen blok 12 i urbanizovati i tu parcelu”, dodao je Stojčić.\nU okviru kompleksa planirano je nekoliko visokih i objekata manje spratnosti.\n“Visoki su namenjeni za komercijalne sadržaje, a prema našim informacijama tu će se naći neki od renomiranih hotela, dok su niži objekti planirani sa stanovanje sa poslovnim prostorom u prizemlju”, naveo je Stojčić.\nLokacija predviđena za gradnju se nalazi u okviru katastarske i gradske opštine Novi Beograd, na neizgrađenom delu bloka 12, između Bulevara Nikole Tesle i planiranih ulica Nova 1 i Nova 2, navodi se u urbanističkom projektu objavljenom na sajtu Grada Beograda.\nStojčić podseća da je reč o privatnoj parceli i da je prethodnih godina bilo više inicijativa i ideja raznih vlasnika te parcele o njenoj urbanizaciji.\nSadašnji investitori su pripremili idejno rešenje koje su kroz urbanistički projekat podneli Ministarstvu građevinarstva, saobraćaja i infrastrukture.\nPročitano 248 puta\tPoslednji put izmenjeno Poslednji put izmenjeno jun 10 2020\nViše iz ove kategorije « Green Escape